

CRKVENA GODINA 

SVIBANJ 1936 . 


Sveta Crkva nama toplo preporuča obavljanje 
svibanjskih pobožnosti. Najljepši mjesec u proljeće 
posvećujemo svojoj nebeskoj Majci. Svibanjske se 
pobožnosti mogu obavljati na razne načine. Vjer- 
nici mogu prisustvovati svetoj Misi, primati svetu 
Pričest slušati propovijedi, pribivati večernjoj po- 
božnosti s blagoslovom, a tko ni to ne niože, toj 
može barem kod kuće kojom molitvicom počastiti 
presv. Djevicu, svibanjsku Kraljicu. 

1. P. F i 1 i.p i Jakob, apostoli. — Prvi 
petak. — Potpuno oproštenje mogu dobiti čla- 
novi Bratovština presv. Srca, presv. Sakramenta* 
Apostolstva molitve i dobroti presv. Srca prema 
nama. Kao na blagdan apostola mogu, uz obične 
■uvjete dobiti potpuno oproštenje članovi Družbe 
sv. Petra Klavera, ako mole raširenje svete vjere. 

2. S. A t a n a z i j e, biskup aleksandrijski i ve- 
liki crkveni učitelj. Istaknuo se osobito u borbi 
protiv arijevskoga krivovjerja. U borbi za pravu 
vjeru trpio je progonstvo i razne muke. Prva 
8 u b o t a. Potpuno oproštenje, uz obične uvjete, 
mogu dobiti vjernici, koji obave kakvu pobožnost 
na čast BI. Djevici, bez grijeha začetoj, da Joj za- 
dovolje za uvrede. 

3. N. 3. po Uskrsu. Našašće svetoga 
Križa. Početkom 4. stoljeća našla je u Jeruzale- 
mu na Kalvariji carica Jelena sveti Križ Isusov. 
Veliki dio toga križa nalazi se u Eimu. Odanle su 
se sitni komadići razaslali po velikim crkvama na 
cijelom svijetu. I u zagrebačkoj metropolitanskoj 
crkvi nalaze se dva takva komadića. Prva nedje- 
lja. — Oproštenje kao na prvi petak. Ujedno mo- 
gu dobiti potpuno oproštenje Kruničari. 

4. P. F 1 o r i j a n, mučenik, zaštitnik protiv 
vatre. 

Monika, majka sv. Augustina. 

5. U. P i j o . V., pap. 

6. S. Ivan, apostol pred vratima lat. bačen 
bi za cara Domicijana u kotao vrelog ulja. Čude- 
sno izbavljen, prognan bi na otok Patmos, gdje je 
napisao Otkrivenje, jednu proročku knjigu Novoga 
Zavjeta. — Potpuno oproštenje* uz obične uvjete 
mogu dobiti svi vjernici, koji obave pobožnost na 
čast sv. Josipu. 

7. Ć. Stanislav, biskup, mučenik. 

Prvi Četvrtak. Potpuno oproštenje mogu do- 
biti Članovi Bratovštine presv. Sakramenta. 

8. P. M i h o 1 j i c e. Spomen ukazanja sv. Mi- 
lajla, arkanđela. 

9. S. Grgur Nazijanski, biskup i crkve- 
ni učitelj. , 

10. N. 4. po Uskrsu. Izidor, seljak, ispovjed- 
nik. I u našem se narodu svetac mnogo štuje kao 


zaštitnik seljačkoga svijeta. Bio je uzorom marlji- 
vosti, osobito u svojim poljodjelskim poslovima. 
Istakao se osim toga velikom pobožnoćću i djeli- 
ma milosrđa. Bog ga je proslavio mnogim čude- 
sima. 

11. P. Mamerto, biskup. Prvi je uveo po- 
božnost prosnih dana u Crkvu. 

12.. U. P a n k r a c i j e, mučenik. 

13. S. S e r v a c i j e, mučenik. Potpuno opro- 
štenje mogu dobiti članovi III. Reda sv. Franje. 

14. C. B oni. faci je, mučenik. 

1 5. P. Ivan S a 1 e š k i, ispovjednik. 

16. S, Ivan Nepomuk, kanonik u Pragu, 
mučenik svete ispovjedne tajne. 

17. N. 5. po Uskrsu. P a s k a 1, ispovjednik iz 
prvog Reda sv. Franje, zaštitnik udruženja, posve- 
ćenih presv. Sakramentu. — 1 Počinje šestneđjeljna 
pobožnost na čast sv. Alojziju. 

18. P. Venaneije, mučenik. — Prosni 
dani. Pobožnost prosnih dana uveo je u svoju 
biskupiju sv. Mamerto, biskup u Vienni u Francu- 
skoj. Za njim su se poveli mnogi biskupi. Papa 
Leo III. propisao je ovu pobožnost za cijelu Crkvu. 

19. U. Celestiu, papa, osnivač reda _ cele- 
stinaca. — Potpuno oproštenje mogu dobiti člano- 
vi III Reda sv. Franje. 

20. Š. Bernardin Sijemski, ispovjednik, pro- 
micatelj pobožnosti prema presv. Imenu Isusovom. 
— Potpuno oproštenje mogu dobiti članovi III. 
Reda sv. Franje. 

21. C. Spasovo. Zapovijedani blagdan, spomen 
Isusovog uzašašća. »Bit ćete mi svjedocima u Je- 
ruzalemu i po svoj Judeji i u Samariji i ^do kra- 
jeva zemlje. I kad im to reče, njima na očigled se 
uzdigne uze Ga oblak iz očiju njihovih. 

22. P. Jelena i Julija. 

23. S. Deziderije. 

24. N. 6. po Uskrsu. Ivana, djevica. 

25. P. U r b a n, mučenik. 

26. U. Fi 1 i p N e r i, ispovjednik. 

27. S. Beda Časni, ispovjednik, crkveni uči- 
telj. 

28. C. Augusti n, biskup, apostol Engleske. 

29. P. Magdalena Pacis, djevica. 

30. S. Fe r d i n a n d. 

31. N. Dubovi. Spomen na dolazak Duha Sve- 
toga nad Apostole. " 

Marija, Poloćnica krcana. 

Anđela Merici, djevica, utemeljiteljica Ur- 
šulinki. Potpuno oproštenje, uz obične uvjete, mogu 
dobiti vjernici, koji barem triput u tjednu zajedni- 
čki mole Gospinu Krunicu. 


OVOGODIŠNJE HODOČAŠĆE U LURD 


Dne 10f. kolovoza (augusta) kreće i ove 
godine naše hodočašće u Lurd. Ovo je XIV. 
hrvatsko lu,rdsko hodočašće. Zbog oskudnih 
novčanih prilika i ovogodišnje lurdsko hodo- 
čašće polazi najkraćim putem od Zagreba do 
Lurda. U Lurd se dolazi 13. kolovoza ujutro, 
a odlazi iz Lurda 16. uveče. Ostaje dakle u 
Lundu 4 dana. Na povratku se obavlja zadnja 
pobožnost u Padovi na grobu sv. Antuna Pa- 
dovanskoga. 

CJELOKUPNI TROŠAK ZA OVO HODO- 
ČAŠĆE IZNOSI DIN 3000. U toj je svoti uklju- 
čena: zajednički putnica, vožnja vlakom, dobra 
hrana od Zagreba do Zagreba tri puta na dan, 
stanovanje u prvorazrednim hotelima, prevozi 
iz kolodvora u hotel i natrag, vožnja autoka- 
rima kod razgledavanja gradova i sve napoj- 
nice. 


HODOČAŠĆE TRAJE OD 10. DO 20. KO- 
LOVOZA. Putnica je zajednička, pa pojedini 
hodočasnici nemaju s njom posla. Činovnici 
imaju dopuštenje od svojih ministarstva za 
ovaj put Svaki će hodočasnik dobiti za ovo 
putovanje samo jednu tiskanicu, koju će mu 
potpisati sreski načelnik. 

Prijave se primaju najkasnije do 15. srpnja 
(jula), ali s prijavom treba poslati Din 1000 
kao kaparu. I ta se kapara vraća onima, koji 
bi odustali od puta u roku barem 10 dana prije 
samoga puta; odbijaju se dakako samo već 
načinjeni troškovi dopisivanja. 

Prijave se šalje na: STALNO VODSTVO 
LURDSKIH HODOČAŠĆA, ZAGREB, KAPTOL 
BROJ 29. 


Treba, da ispitaju savjest svi pretplatnici „Maše Gospe Lurdske ", da li su izvršili svoje obaveze prema ovom 
našem glasniku i namirili dužnu pretplatu . Ako to do danas nisu učinili, treba da učine odmah , jer svako za- 
tezanje i neurednost u uplati pretplate uvziike koči redovno naše poslovanje i štetuje listu. 




NAŠA GOSPA LURDSKA 

GODINA IX. UREĐUJE Dr PAVAO LONČAR BROJ 5. 


GOSPINA DOBROČINSTVA U LURDU GOD. 1935. 


Malen je gradić Lurd. Broji jedva oko 
10.000 stanovnika. Malen brojem stanov- 
nika. Velik brojem hodočasnika. Još veći 
njihovom pobožnošću. A najveći milo- 
stima i čudesnim dobročinstvima, koja se 
ondje dijele zagovorom Naše Gospe Lurd- 
ske. Nije potrebno segnuti u povijest lurd- 
skih događaja. Dosta je baciti samo jedan 
pogled u godinu 1935. Vidjet ćemo od- 
mah, kako je velik zagovor i moć Mari- 
jina. Kako su mnogobrojna i čudesna Nje- 
zina dobročinstva samo u Lurdu. Tko bi 
onda izbrojio sve to po cijelom svijetu! 
A tko tokom godina, otkako je Ona po- 
stgfca Majkom našom! 

Broj lurdskih hodočasnika u g. 1935. 

Kriza je i neimaštinama sve strane. Na 
dalekpm je putu Lurd. S velikim je i pre- 
raznim poteškoćama spojeno hodočašće- 
nje onamo. Kao da svijet za to ne zna, 
kad Marija zove. »Hoću da mi ovamo 
dolazi mnogo naroda. Hoću da mi dolaze 
u procesijama«. Tako zove Marija. 

Čovjek bi mislio ovako: Ne će se svijet 
doduše oglušiti, kad 'Marija zove. No sve 
teže prilike u svijetu smanjiti će odziv 
vjernika. I to se ne bi moglo zamjeriti. 
Ali ovdje se obistinjuje ona: »Nevolja 

teža, Bog bliže!« I doista. U godini 1935. 
hodočastilo je u Lurd 103.546 vjernika 
više, nego li prije. 

Prošle godine su bila u Lurdu hodoča- 
šća iz svih pet kontinenata. Bila je tu: 
Evropa, Afrika, Azija, Amerika i Austra- 
lija. Bile su zastupane ove evropske drž*a- 
ve: Francuska, Italija, Švajcarska, Engle- 
ska, Holandija, Španjolska, Irska, Škotska, 
Portugal, Luksenburg, Poljska, Monako, 
Austrija, Jugoslavija, Njemačka, Čehoslo- 
vačka itd. Naše hrvatsko^ hodočašće iz Ju- 


goslavije došlo je 13. kolovoza ujutro i 
ostalo do 1 6. uveČe. 

Hodočasnici su dolazili sa svih strana 
svijeta: vlakovima, autokarima, autobu- 
sima, običnim kolima i pješice iz bližih 
mjesta i okolice. 

Ukupno je došlo oko 1,100.000 hodo- 
časnika i pojedinačnih posjetnika k Našoj 
Gospi Lurdskoj, da Joj se pokloni. Da Joj 
zahvali. Ili da Je za koju milost moli. Mi- 
lijunski broj hodočasnika pokazuje, da je 
Ona doista Majka milijuna i milijuna lju- 
di. Njezino je dakle majčinsko srce pre- 
obilno za sve! 

Pobožnost lurdskih hodočasnika. 

Lurd je dijelak neba na zemlji. Tamo 
milijuni poštuju Boga, časte euharistij- 
skoga Spasitelja, slave zagovor Marijin. 
Ono je mjesto potpuno Božje i Marijino. 
Samo u godini 1935. bilo je obasuto: mi- 
lijunima Božjih hvalospjeva, milijunima 
Zdravo Marija, milijunima svetih Kru- 
nica, milijunima čina pokajanja i ljubavi, 
milijunima poljubaca lurdskoga tla, mili- 
junima znakova žive vjere, čvrstog ufanja 
i žarke ljubavi prema Bogu, Spasitelju i 
Mariji. 

Tamo u Lurdu, Gospinu gradu, u cr- 
kvama i spilji ukazanja Bog gotovo bez 
prestanka dijeli milosti ljudima u presv. 
Euharistiji. U samoj spilji otsluženo je 
preko 1.200 sv. Misa, podijeljeno bolesni- 
cima više od 250.000 svetih Pričesti. A 
ukupni broj odsluženih sv. Misa u lurd- 
skim svetištima iznosi 45.000, a podijelje- 
no je 1,150.000 sv. Pričesti hodočasnicima. 

Lurd je mjesto svetačkih pokora, an- 
đeoskih hvalospjeva i Božjih milosti. Lurd 
je dijelak neba na zemlji. 

Posjeti bolesnika i njihovih pomoćnika 
Našoj Gospi Lurđskoj. 

I oni, koji su najbjedniji i najnevoljniji, 
dolaze. Dolaze k Majci k svojoj. Da Joj se 
istuže. Da ih utješi. Da im pomogne. Da 
ih ozdravi ili ojača u bolima. Da s njima 
nosi njihov teret. 

Ona je: zdravlje bolesnih. Ali Ona je i: 
utočište nevoljnih. Zato dolaze bolesni i 
nevoljni sa sviju strana. Dolaze u velikom 
broju. U samoj godini 1935. došlo ih pre- 
ko 20.000. Došli su izdaleka i bliza. Iz 
raznih zemalja. Lurd je uistinu jedan mu- 
zej, zaklonište onih, koji trpe duševno i 
tjelesno. Lurd je sabiralište onih ljudskih 
bijednika, koje su bolnice i klinike progla- 
sile najvećim nevoljnicima, najtežim očaj- 
nicima i neizlječivim patnicima. 

Naša Gospa Lurdska se pobrinula i za 
pomoćnike i tješitelje ovih nevoljnika. Sa- 
mo u godini 1935. našlo se u Lurdu do- 
brovoljnih nosača, poslužnika i bolničara 
obojega spola oko 6000. Lurd je posjetilo 
prošle godine 790 liječnika. Svi su oni bili 
na besplatnu pomoć i uslugu ovim nevolj- 
nicima Gospinim. A udruženje Gospinih 
liječnika, društvo sv. Luke, broji 2217 li- 
ječnika, koji pripadaju 21 narodu. 

Naša Gospa Lurdska ne ostavlja svojih 
ni na putu ni u Lurdu ni na povratku. 
Sve tješi, svima pomaže na razne načine, 
naravne i svrhunaravne. Ona olakšava i 
liječi boli duševne i tjelesne. Pomaže i čini 
čudesa. 

Čudesna ozdravljenja u g. 1935. 

Sedam je čudesnih ozdravljenja, koja je 
sveta Crkva još prije 78 godina najsavjes- 
nije ispitala, svjedocima utvrdila i uredski 
kanonski priznala. No tko bi izbrojio ču- 
desna ozdravljenja, koja su se poslije toga 
zbila. U samoj godini 1935. je sigurno i 
izvan svake sumnje utvrđeno 13 čudesnih 
ozdravljenja. A 63 su ostala, da se konačno 
utvrde u godini 1936. Ostala su zato, jer 
se svako čudesno ozdravljenje ispituje s 
najvećom strogošću. Tu je isključena onda 
svaka sumnja, kad se jednom službeno 
utvrdi i proglasi. Još se nikad nije dogo- 
dilo nakon takovog službenog proglaše- 
nja, da bi ono bilo pogrješno ili se bo- 


lest povratila. S toliko opreza se to pro- 
vodi. 

A što je s Onima, koji ne ozdrave tje- 
lesnog Prije svega se odgovara: da nitko 
još nije došao uzalud u Lurd. Nije li po- 
stigao tjelesno ozdravljenje, postigao je 
duševno. I kršćansko predanje u volju; 
Božju i veselo primanje trpljenja, da se: 
drugima Gospa smiluje i junačko podna- 
šanje nevolja iz ljubavi prema Bogu, , to 
su čudesna ali duševna ozdravljenja. I ova- 
kovi se zadovoljni i okrijepljeni vraćaju 
kućama svojim od spilje Gospine. Vidjeli 
su ondje očeve i majke obitelji, kojima je 
život potrebniji, pa su molili za njihovo 
ozdravljenje. Rado su se sjetili riječi Go- 
spinih Bernardici: »Ja ću te učiniti sret- 
nom, ali ne ovdje, nego na drugom svi- 
jetu«. I tada su molili s. velikim predaniem 
u volju Božju onu getsemansku Spasite- 
ljevu molitvu: »Moj Bože, ako je moguće,, 
uzmi od mene ovaj kalež, ali neka bude: 
po Tvojoj volji, a ne po mojoj!« 

I tada se sjete teško bolesne Bernardice,, 
koja je na svom bolnom krevetu ov^c* 
govorila: »Ja sam sretnija ovdje sa svojim; 
križem, nego li kraljica na svom prijesto- 
lju«. Nova snaga, božanska snaga uđe u 
njih. I tada prikazuju svoje boli s Gospom 
lurdskom, koja je rekla Bernardici: »Moli 
za griješnike! Pokora, pokora, pokera!« 
Oni su tada kršćanski apostoli. Oni vrše 
tada uzvišeni misijonarski apostolat, apo- 
stolat trpljenja za druge. Oni su primili 
izvanrednu milost, milost duševne snage i : 
ozdravljenja. Nije li to također Božje 
čudo! 

* 

O Lurde, Lurde, nijesi li ti doista grade 
Božji! O naša Gospa Lurdska, baci svoj 
milostivi i čudotvorni pogled na osobiti 
način u mjesecu svibnju na nas 1 uzbur- 
kani svijet! Svibanjska Kraljice mira,, 
moćna i čudotvorna Naša Gospa Lurdska, 
umiri svijet! 

Dr Po Lončar 


U OVOM MJESECU MAJKE BOŽJE 

nemojte zaboraviti na naše hrvatsko jerusa^ 
lemsko svetište nedaleko groba Majke Božje, 
te darujte za nj 10 dinara, pa ćete dobiti 
na spomen cvijet iz Svete Zemlje. 

U SVIBANJSKO JUTRO 


Raskošnim svijetlom planulo je svibanjsko jutro, 
poletjele iznad doline prepelice site i rumene. 
Zrake mladog sunca miluju mokru pšenicu 
i kućice bijele drvećem skrivene. 

Marijo Majko, ovo jutro svibanjsko 
ljepotom si svojom zanijela dušu mi i maštu, 
začarala srce si mlado, 
jer nikad Te dosad ne vidjeh ljepšu 
u Tvome dugom snježno bijelom plaŠtu. 

Uzvišena sva si. Pred nogama Tvojim 
sitne glavice cvijeća blistaju svježinom rose, 
Tvoj lik je čežnja mladenačkih snova, 

Tvoje su oči milovanja majke, 
koja radost nose. 

Dolinom zeleno žito se talasa, 
dječica u selu motre cvjetnu baštu, 
ja slušam priču sakrivene ptice 
i gledam Tebe, Marijo Majko, 
uzvišenu i svu lijepu 
u snježno bijelom plaštu. 

Aleksandar Kokić 

MARIJO SVIBNJA KRALJICE 


KRALJICA APOSTOLA 

(Recitira dvanaest recitatora u svećeničkim albama u tami , sa svjećicama u ruci , 
pred kipom Majke Božje ukradenim vječnim svijetlom.) 


Bariton: 

Naše su stope umorne 
Basi: 

i naše je srce ranjeno. 

T enori : 

Mi dugo hodimo i tražimo, 
Cijeli zbor: 

mi dugo hodimo i tražimo 
Bariton: 

po brdima i dolima, 

Basi: 

po šumama i poljima, 
Bariton: 

po rijekama i morima . . . 


Cijeli zbor: 

Mi dugo hodimo i tražimo, 
da radost svoju nađemo: 
ovce bijedne, nevoljne, 
zalutale, zalutale . . . 

Cijeli zbor: 

Naše su stope umorne, 
naše je srce' krvavo, 
al duša je puna utjehe, 
jer Ti si naša kraljica, 

Marijo, Marijo, Marijo! 

Bas: 

Hvala Ti, gospode, za sve darove! 
Basi: 

Hvala Ti, Gospode, za pšenicu, 
Baritoni: 

koja se u Te pretvara, 

T enori: 

koja nam hranu dariva 

Basi i baritoni: 

na našim tvrdim stazama. 

T enor: 

Hvala Ti, Gospode, za dobru riječ 
T enori : 

kojom nas toplo susreću 
Basi: 

sestrice šume zelene 

Baritoni i basi: 

u kasnim noćnim dobama. 

Cijeli zbor: 

Hvala Ti Gospode, Gospode, 
za sve te Tvoje darove! 

T enori: 

A1 najveća hvala nek Ti je 
Baritoni: 

za Mariju, Mariju, Mariju! 

Cijeli zbor: 

A1 najveća hvala nek Ti je 
za Mariju, Mariju, Mariju. 

T enor: 

Ona je prva radost zorina! 

Bariton: 

Ona je zvijezda burnim morima! 

Tenori # baritoni: 

Ona je svjetlo divno, veliko 

Baritoni i basi: 

Kroz klance naših puteva. 

Bariton: 

Ona je Gospode, Gospode, 
kruna Tvojeg stvaranja. 

Cijeli zbor: 

Ona je Gospode, Gospode, 
kruna Tvojeg stvaranja. 

Prvi bariton: 

Ona je čisto, vedro zrcalo 

Drugi bariton: 

svih Tvojih divnih uresa. 


Prvi tenor: 

Sjaj Tvojih zjena Ona je, 

Drugi tenor: 

čistoća misli Tvojijeh 

T reci tenor: 

i svetost žudnja Tvojijeh. 

Cijeli zbor: 

Gospode, Gospode, Gospode, 

Ona je naša kraljica! 

Bariton: 

Mi smo bijele svjećice . . . 

T enor: 

Male sitne svjećice, 

Cijeli zbor: 

što pred njom silno gorimo. 

Basi: 

I ako nas ljudi pitaju 
Baritoni: 

sa čuđenja punim zjenama: 

T enori : 

Što vam je sjaj u očima, 
što vam je stih na usnama? 

Baritoni: 

mi ćemo reći: Gorimo! 

Tenori: 

Gorimo, 

Baritoni: 

gorimo, 

Basi: 

gorimo. 

Cijeli zbor: 

Mi ćemo reći: Gorimo! 

Gorimo, gorimo, gorimo! 

Cijeli zbor (tiho): 

Mi ćemo reći: Gorimo! 

Gorimo, gorimo, gorimo! . . . 

/. Korner 



HODOČAŠĆE U RBM na svjetsku izložbu katoličke štampe od io. do ii. svibnja 1936. 

ŽIVOT BLAŽENE DJEVICE MARIJE 

3. ANĐEOSKI POZDRAV 


Nad Nazaretom zasjali su prvi traci ru- 
mene zore. Plavkaste sjene među ulicama 
bivale su sve rijeđe. Stisnule su se uz zi- 
dove ispod kuća. 

Čitav je brežuljak promatrao izlaz sun- 
ca. Iz gora, preko pustinje i toploga pi- 
jeska, budile su svijetle zrake uspavani 
grad. 

Crni kaktusi sa teškim cvjetovima, koji 
su se polako otvarali, kano da su zadrhtali 
na lakom povjetarcu. U otvoru jednih vra- 
tiju pojavile su se sjene — najprije jedna, 
pa naskoro zatim druga. 

Konačno se vraća dan. Planula je zora, 
preteča svakoga dana, koja nikad ne su* 
staje; zora koja tjera sve snene želje, sve 
varave sanje i sve prikriveno tjelesno lice- 
mjerje tame. Pod izljevom svijetla počinju 
kaktusi pokazivati svoje cvjetove mjeseče- 
ve boje. Sunce se diže i tamo — na hori- 
zontu — pojavljuje se punina i neizmjer- 
nost svijetla. Ondje dolje plave se u bjelini 
nenadane svjetlosti sniježni vrhunci samca 
Hermona. 

Nazaret — sličan bijelom i otkrivenom 
žrtveniku — pokazuje svoje lice svijetlomu 
jutru. U ulicama se već po izlomljenom 
taracu čuje odjekivanje koraka Galilejaca, 
koji idu u polja; žena, koje idu s krčazima 
na vodu i trgovaca, koji otvaraju teške 
kapke svojih malih drvenih dućana. Usto 
odjekuju prve pjesme, prvi žamor novoga 
dana. 

I Marija se divi tom proljetnom svita- 
nju. Međutim, zar Ona ne vidi isto tako 
lijepih svitanja svake godišnje dobi? Ona 
se naginje prema nasmijanim mladim dje- 
vojkama, što se vraćaju s punim amfora- 
ma, prema seljacima, što prolaze sa svi- 
jetlim, motikama na ramenima. Ona svraća 
svoje poglede na rub brežuljka, gdje se 
gubi cesta, što prolazi kroz Nazaret. Ona 
promatra samu sebe, obuzeta osjećajem oče- 
kivanja nečeg nepoznatog. U toj zori, u 
tom danu, što je tek započeo, osjeća se 
nešto tajinstveno. Marija, koja u svojoj či- 
stoj duši ne poznaje tamnih uznemirenja, 
čudi se, što se tako iznenada teško osjeća 
i kao klonula od tjeskobe. Šta znači ova 


punina, što Je zadušuje, a da joj ne zna 
za uzrok? Marija je djevica i sad Joj je 
petnaest godina. I duh molitve počiva nad 
Njenim danima. Ona ne moli samo zato*, 
jer Joj je to naloženo. Ona ne moli s tje- 
skobom u srcu. Ona ne čezne za tim, da se 
žrtva dovrši. Ona moli veselo, vedra lica, 
shvaćajući vrijednost molitve. Prikazanje 
Bogu je za Nju čin života. Za Nju život 
ništa ne znači, ako ne dolazi od Boga i 
ako se k Njemu ne vraća. Ona moli s onim 
veseljem, s kojim se drugi ljudi podavaju 
ljudskoj ljubavi i brigama. 

Božansko svijetlo tako je žarko, da kroz 
sklopljene ruke dopire do lica Djevici. Ma- 
rija gleda između prstiju. Njezino se uz- 
buđenje samo optužuje. Ona se diže i po- 
vlači se nekoliko koraka. Osjeća nekoga u 
svojoj blizini. Ova svjetlost ne dolazi iz- 
vana. Ona je u samoj sredini sobe. Ona 
svijetli i na ulicu, napolje, kako se može 
vidjeti kroz vrata. 

Nazaretska Djevica uzdrhta, ali se od- 
mah razvedri. Na Nju čudno djeluje ovaj 
sadašnji sjaj, kojemu ne zna uzroka. 

— »Marijo« — začu se glas. A Marija 
uzdigne glavu da sluša. Kraj Nje stoji an- 
đeo. Isti glas nastavi: 

— »Zdravo, milosti puna!« Tada se 
Djevica dublje smuti. Problijedi. Zašto je 
ovoga jutra došao Gospodin, da Joj go- 
vori? Ovoga jutra, koje je počelo s tako 
jasnom zorom?. . . Gospodin?. . . Ona ni- 
malo ne sumnja, da taj glas dolazi od Boga. 

Je li oni, koji nešto vide, sumnjaju, da 
li vide jasno? Da li bi se slijepci, kad bi 
im se otvorile oči, usudili reći, da ono, što 
vide, nije ono i očekivali bi nešto drugo? 
Oni, što ustaju protiv vjere, oni, što je 
napadaju i ocrnjuju, slijepci su neoslobo- 
đeni, koji ne mogu dopustiti, da se očima 
može vidjeti. Neznalice su i tako otvrd- 
nuli u tami, da uopće ne znaju, što je 
svijetlo. 

* Anđeoski je pozdrav ispunio Djevicu 
tako snažnom i punom radosti, da Ona 
šuti. Ne će da se ta radost raspline, ni da 
je izrazi zvukovima ljudskih riječi sa svo- 
jih usana. 

Svjetlost ispunja sobu. Marija je još uvi- 
jek nepomična na onome mjestu, do kojega 
Ju je dovelo Njeno prvo uzbuđenje. Obje 
je ruke pritisnula na srce, oči uzdigla pre- 
ma svjetlosti. Ne usuđuje se disati. 

% — »Ne boj se, Marijo!« prihvati anđeo. 
I mlada se Djevica čudesno umiri. Veliki 
je dah milosrđa prešao na Nju, tim riječi- 
ma. Onog milosrđa, koje oslobađa od sva- 
koga straha, koje tjera svaki užas. Njezine 
se ruke spuste. Ona se više ne boji. Ona 
bi stupila i naprijed, kad bi trebalo. Išla 
bi za tim svijetlom, što je Njom obladalo. 
Ostavila bi kuču, pošla bi nazžretskim uli- 
cama, krenula bi bez bojazni naprijed kroz 
veliku palestinsku ravnicu i dalje u zemlje, 
ke>je ne pozna. Marija si predstavlja to ču- 
desno, samotno putovanje u nepoznatu 
zemlju, bez ikakve brige, vođena samo tom 
svjetlosti, koja je tu kraj Nje i koja je jed- 
nom jedinom riječi proizvela u Njoj taj 
čudnovati mir. A međutim Ona još uvijek 
čeka. 

Još nije došao čas da ode. Ona to ne- 
jasno osjeća. Da se vrata otvore, Djevica 
im ne bi prestupila praga. Ostavila bi kuću 
tek onda, kad bi pred Njom krenulo to 
svijetlo i pokazivalo Joj put. Ali svijetlo 
ostaje ovdje, u sobi. Još ništa ne govori o 
onome, što će obmanuti Mariju. Ne će li 
Joj biti naloženo, da pođe na put, što ga 
je u duhu sada prošla, za riječima, što će ih 
tek čuti i za kojima će možda i drugo doći? 

Počinje li se Njena zadaća ovog sjajnog 
jutra i to tako tajanstveno odmah kod 
uranka? Može li Ona uopće da shvati što 
se pred Njom zbiva? 

Smatra li Bog, da je Ona dostojna tolike 
časti? Nije Ona više bezbrižno dijete. Ne 
nosi li možda u svom srcu tajnu želju, koja 
bi mogla promijeniti smjer Njena života? 
U otvorenim rukama čini se kao da drži 
teret, kao da u njima počiva slatko breme 
anđeoskog pozdrava, pozdrava, što ga je 
poslao Gospod. 

Poslanik neba još ne otvara svojih 
ustiju. Od njega se kano otkida nešto, što 
jasno određuje poslanje volje Božje i pri- 
pravlja Djevicu. Ona se ne iznenađuje, kad 
joj anđeo govori: 

— »Evo, začeti ćeš i rodit ćeš sina.« 


Da li je čudnovatije to proročanstvo ili 
sama riječ Božja tog proljetnog jutra? Ona 
sluša i razmišlja. Šutnja je anđelova poput 
časova određenih za razmišljanje. 

I Marija ponavlja u sebi božanske riječi. 

U Njoj je ostalo nešto od onoga velikog 
mira. Ona razmatra rasvijetljena svjetlošću 
odozgo. Ona je sva čista i sve su Joj želje 
dobre, ali u Njoj se razvija unutrašnja bor- 
ba. S ovim riječima, što ih Djevica nije 
očekivala, treba dovesti u sklad prošii ži- 
vot. Taj život, koji se odvijao u molitvi i 
pod Božjom zaštitom, ne može biti u pro- 
tivurječju sa sadašnjim izrazom volje Bo- 
žje. Djevica traži vjerodostojan sklad iz- 
među prošlosti i sadašnjosti. I njeno lice 
već pruža odgovor, dok usne s mukom iz- 
ražavaju svoje pitanje: 

— »Kako će to biti, kad ja ne poznam 
muža?« 

Crte Djevičina lica su mirne. Na njima 
počiva vedrina božanskog odgovora. I u 
svojoj jednostavnosti, Ona stavlja u ruke 
Božjem vjesniku svu sudbinu svoga života. 

Tako ta Djevica od petnaest godina, koju 
se može smatrati još djetetom, kojoj bi se 
jedva mogle povjeriti odgovornosti odre- 
đenog načina života, ima već jedno jasno 
načelo. Nije Ona čekala, da prođu mnogi 
dani, da ga usvoji. Ona je više cijenila slo- 
bodan izbor, nego li život i malodušje. 
Nije poznavala podlost, nehajnost i li- 
jenost duše, koja odgađa tu odluku i 
živi u mrtvilu. Nije htjela voditi nepouz- 
danih borbi, u kojima se duh bori protiv 
vjere, a duša bludi zanimanjima, što su 
tako daleko od volje Božje. 

Marija je, tek što je prešla prvu granicu 
svoje dobi, od svoje volje okovala svoj 
život jednom vezom. Izvršila je čin nepo- 
kolebive volje. Čin, koji veže i ne može 
se razriješiti. Čin, koji traži gospodstvo 
nad čitavim bićem i čini, da svi udovi drš- 
ću zbog odricanja. Marija je odlučila. Pri- 
nijela je zavjet. Divan je sam taj zavjet — 
učinjen na početku života, to potpuno i 
savršeno gospodstvo nad tijelom. Nježna je 
Djevica primila zavjet čistoće prije nego 
što je znala, što Joj život nudi, prije nego 
što je znala, ne bi li možda za Nju bolje 
bilo, kad bi bila slobodna da raspolaže sa 
samom sobom. 

Prema Claude Quinard-u: V). Gortan 



DUHOVNO HODOČAŠĆE U LURD 


Ne može se pomisliti danas štovanje i 
pobožnost prama Majci Božjoj bez čašće- 
nja Naše Gošpe Lurdske. Djeca Marijina 
vazda su vrlo rado hrlila na prošteništa 
Marijina, kojih imademo po svim stranama 
svijeta. U dalekoj Indiji eno u St. Goa, u 
Meksiku Gvadalupe, u Italiji Loreto i 
Pompeji, u Poljskoj Čenstohova, u Au- 
striji Marija Cei, u Madžarskoj' Marija 
Dud, u Sloveniji Brezje. A Hrvatski ka- 
tolički narod imade ih po svim pokraji- 
nama gdje obitavaju Hrvati, a osobita: Tr- 
sat, Marija Bistrica, Krapina, Sinj itd. 

Od svih je prošteništa najveće i najslav- 
nije ono u Lurdu. Za to i čeznu toliko po- 
božna djeca Marijina i uzdišu za Lurdom. 
U novije nam vrijeme sprema Vodstvo za 
lurd. hodočašća u Zagrebu svake godine 
hodočašća u Lurd — ali ih se razmjerno 
vrlo malo odazivlje tek po kojih ioo i nešto 
više hodočasnika. Prilike su teške. Koji bi 
vruće željeli u Lurd, nemaju sredstava za 
daleki put. No ljubav je dosjetljiva. Kato- 
lička slast i korist je za pobožne duše du- 
hovna sveta Pričest! Slično obavljaju po- 
božna djeca Marijina duhovno hodočašće 
na Marijina prošteništa. Takovo duhovno 
hodočašće u Lurd obavila je župa Krapina 
godine 1904. prigodom 50 godišnjice pro- 
glašenja dogme to jest istine naše sv. vjere, 
da je Blažena Djevica Marija bez grijeha 
istočnoga začeta. 

Kad god se u školi pripovijedalo o sreći 
Bernardice u špilji lurdskoj vinuo se iz 
dječjih grudi uzdah: ah Lurd, Lurd! Zato 
su si prigodom sv. Potvrde premnoga dje- 
ca uzela ime Bernard i Bernardica. A za- 
što? Iz štovanja i ljubavi prema toj pobož- 
noj djevojčici — sada svetici — i iz vruće 
želje, da bar na nebu ugledaju prečistu 
Djevicu, koja se Bernardici ukazala u brd- 
skoj špilji. 

Jednoga sam dana 1904. godine zapitao 
kao kapelan i kateheta djecu, bi li htjela 
hodočastiti sa mnom uTurd. Da ste onaj 
čas vidjeli sjaj onih očiju bistre i dobre 
zagorske djece. Smiješak im popratio po- 
gled, a iz grudiju se vinuo uz živi kucaj 
srca zajednički glas: Ah, bi, bi! Objavio 


sam djeci, da ću 6. VI. 1904. s austrijskim 
i srednjoevropskim hodočašćem iz Beča 
poći k Majci Božjoj u Lurd, pak da mogu 
sa mnom svi hodočastiti barem duhovnim 
načinom. Tako mogu svi, kad su rijetki 
sretnici te da mogu poći onamo. Dapače 
je i sv. Otac papa Leon XIII. s neispunje- 
nom tom željom legao u grob. Na to sam 
razložio djeci način i korist duhovnoga 
hodočašća. Spomenuo sam, kako bi to bilo 
lijepo, da svako dijete upisom svog imena 
i prezimena u knjigu, koju bi ponesao u 
Lurd, potvrdi, da se je posvetilo Majci 
Božjoj i da će odsad biti Marijino dijete. 

Oduševljeno se o tom razgovaralo u 
školi, na putu i kod kuće. Za kratak čas 
saznala je sva župa krapinska za to du- 
hovno hodočašće. Pod nadzorom gospode 
učitelja upisivahu djeca svoja imena na 
krasne za to pripravljene arke. Premnogi 
se ne zadovoljavahu samim potpisom, već 
pridodavahu posvetu, želje i molbe svoje. 
K djeci se pridružilo mnogo uglednih žup- 
ljana. Tako nastade album sa 1000 potpisa. 

Svi arci bili su uvezani u bijelu svilu sa 
uvezenim napisom: »Nebeskoj Majci — 
Krapina«. Vezla je poletna učiteljica g. 
Vilma Urlih, sada udovica Vuka pl. Kiša. 
Na prvoj stranici albuma nalazi se velika 
slika Krapine. Na drugoj stranici štampana 
općenita posveta krapinskih duhovnih ho- 
dočasnika u Lurd, koja glasi: »Premila ne- 
beska Majčice! Duhom evo pohrlismo k 
Tebi na ovo Tobom odabrano sveto mje- 
sto Lurd. Usliši naše prošnje! Duh nam 
udahni svoj! Duh ljubavi prama Tvome 
Sinu Isusu Kristu! Duh prave pokore za 
učinjene grijehe. Pomozi nam, da u milo- 
sti posvećujućoj ustrajemo do konca. 
Spasi nas Majčice! Tebi se posvećujemo. 
Tvoji smo! Tvoji hoćemo da budemo! 
Majčice, usliši uzdahe djece Tvoje«. 

Treću stranicu Albuma ispunio preča- 
sni g. župnik krapinski: »Bezgrješno za- 
četa Djevice! Auxilium Christianorum — 
Pomoćnice kršćana! U Tvoju svetu za- 
štitu izručam župu Krapinsku,, u kojoj si 
Ti, Majko milosrđa, odabrala također 
svoje posebno mjesto Tvoga svetišta na 

Trskom Vrhu, da župa Krapinska slijedi 
Tvoga Božanskoga Sina, koji je put, istina 
i život, da na dan suda Božjega uzraduje 
se stado sa svojim duhovnim pastirom u 
vječnoj blaženosti! Ave Maria! Stjepan 
Vukovinski, župnik Krapinski.« 

Na četvrtoj stranici albuma nanizao je 
molbe i želje svoje krapinski kapelan: »Po- 
dijeli mi, nebeska Majčice milost, da bu- 
dem uvijek svećenik po Srcu Isusovu! 
Isprosi blagoslov, milost obraćenja i ustraj- 
nosti svima onima, koje sam ikada ispovi- 
jedio, podučavao u propovijedima i kr- 
šćanskom nauku. Osobito Ti izručam 
svoje učenike. Hrvatsku mi milu domovi- 
nu očuvaj, da ju razvratna načela ne 
otrgnu od crkve rimokatoličke. Moje ro- 
ditelje i dobročinitelje riješi muka čistili- 
šnih. Svećenstvo takni, da gledeći na Tebe 
Prečistu, čuva svoj zavjet čistoće. Isprosi 
mi oprost grijeha. Naknadi, Majčice, sva 
dobra djela, koja sam mogao učiniti, pak 
sam propustio. Od sad ću raditi svim si- 
lama na slavu Isusu i Mariji. Pomozi Maj- 
čice! Franjo Horvat, kapelan.« 

Od premnogih lijepih molbi i želja iz 
toga Albuma lurdskih duhovnih hodoča- 
snika napomenut ćemo barem nekoliko: 
»Majko, Djevice prečista, isprosi svoga 
Sinka Isusa Krista, da bude hrvatsko uči- 
teljstvo Njegovim duhom disalo i hrvat- 
sku mladež odgajalo u duhu Njegovom«. 
— Molitva je to katoličkoga učitelja Paje 
Wolfa. 

Za njim ne zaostaje ni mlađi kolega, 
Tomislav Pracny, obraćajući se na lurd- 
sku Djevicu: »Ojači duh moj! Štiti ga. 
Spasi ga. Unaprijedi i blagoslovi moj rad 
na korist milom zavičaju.« 

Mladi hrvatski pravnik, Herites, moli 
Kraljicu Hrvata, da udijeli: »Majci Hrvat- 
skoj i slogu sinova«. 

Zabrinuta majka vapije k Majci do- 
broga savjeta: »Da mi djeca idu pravom 
stazom. Obrati mi jednu zalutalu kćer.« 

Otac ugledne obitelji piše u Album: 
»Sve nas Tvojem presvetom Srcu daru- 
jem. Sačuvaj kćeri mojoj čistoću i vjer- 
nost Tvojoj uzvišenoj i svetoj osobi. Ispo- 
sluj sinu mojemu, da bude vjeran kršća- 
nin katolik, da ne bude zaveden krivovjer- 
jem ili bezvjerjem«. 


Siromašna djevojčica zabilježila uz~ svoje 
ime: »Molimo Te, udijeli nam milost 
oproštenja grijeha i svagdašnji krušac«. 

• Starica Franić suhonjavom rukom piše 
Majci nebeskoj: »Sretnu smrt ponizna 
prosim«. 

Neki vojnik: »Zdravlje i ustrpljivost u- 
vojništvu«. 

Ne dostaje nam prostora, da navedemo 
sve uzdahe. Evo ih nekoliko: »Duh mi. 

udahni svoj«. »Potrebite milosti za život i 
smrt«. — Majčice, spasi mile roditelje«. — 
»Izbavi iz čistilišta majku i sestru«. — 
»Majčice brani me od svakoga grijeha«. — 
»Da sačuvam krsnu nevinost«. — »Maj- 
čice, Tvoj sam živ i mrtav«. — »Oslobodi 
me od očne bolesti«. — »Molim Te 
ozdravi mi bolesnu ruku«. — »Daj mi 
Srce svoje«. — »Daj mi dobro srce«. — 
»Daj mi čisto srce«. — »Pomozi mi u ne- 
bo«. — Udijeli mi raj«. 

Taj album odnesao sam u Lurd s dru- 
gim predmetima: zlatno srce sa spomen- 
pismom od čč. sestara Uršulinka iz Va- 
raždina, svoj molitvenik: Zvončić nebeski 
itd. — Sve sam to položio na oltar Majke 
Božje lurdske i pomolio se, da Bezgrješna 
Djevica usliši i uzme pod okrilje i zaštitu 
sve one, koji su -evo ovako duhovnim na- 
činom hodočastili u Lurd. 

Album krapinskih župljana spremljen je 
s ostalim stvarima u muzej bazilike Lurd- 
ske, gdje ga i sada poslije trideset i više 
godina hrvatski hodočasnici mogu vidjeti. 

Za sve vrijeme trajanja hodočašća, — 
dakle kroz 14 dana, sakupljali su se du- 
hovni ti lurdski hodočasnici pod večer u 
svojoj novoj župnoj crkvi oko krasnoga 
kipa Srca Marijina, što ga je darovala na 
oltar plemenita gospođa Ida Kiepach. Tuj 
su se molili i pjevali Marijine pjesme. Vrli. 
učitelj gosp. Herman Žirovčić naučio je 
tri viša razreda Marijinu najuzvišeniju 
himnu: »Magnificat«. — »Veliča duša 

moja Gospoda«. 

Franjo Horvat, župnik u Vrapču.. 

JESTE LI VEĆ ČITALI KNJIGU 
„MARIJIN VRT” 

ROMAN O ŽIVOTU MAJKE BOŽJE ? 

OZDRAVLJENICE TULASNE I AUGAULT 


Gospođica Tulasne bila je mlada dje- 
vojka. Nju je zadesila teška Potova bolest, 
koja joj je gotovo sasvim uništila hrpte- 
njaču. Proglasili su je neizlječivom. Sadreni 
steznik i boravak na morskoj obali nisu 
ništa poboljšali njezino stanje, 8. rujna g. 
1897. zgurena na nosiljci molila je na 
lurdskom trgu. I ozdravila je u tren oka 
za vrijeme prolaza presvetog Oltarskog 
Sakramenta. U liječničkom uredu jedan 
liječnik iz Marseillea i četvorica iz Pariza 
priznali su promjenu. Ona se dogodila u 
trima naime kralješcima koji su prije 
kratkog vremena bili bolesni. Ponovno 
pregledavanje u Toursu, a zatim i u Pa- 
rizu ustanovili su, da nije više ostao ni- 
jedan trag Potove bolesti. 

— Potova se bolest može izliječiti re- 
dovitim putem, reče Nitu. 

— U vrlo rijetkim slučajevima ozdra- 
vljenja stvara se doduše polako koštano 
tkivo i ispunja šupljine nastale od bolesti. 
No to se nije dogodilo kod Ivane Tulasne, 
kako je to pokazala i radiografija. Po- 
novno ispitivanje poslije trinaest godina 
pokazalo je da ona može vrlo lijepo ho- 
dati. Da su se uzmogli spojiti i učvrstiti 
od bolesti uništeni kralježnjaci Ivane Tu- 
lasne, trebalo je barem deset grama vap- 
nenog fosfata i karbonata. To je količina, 
od koje krv sadrži jedva dvije trećine. A 
možda je prema izvještaju medicinskog 
fakulteta u Parizu trebalo dapače osam- 
naest ili dvadeset grama. 

— Oh! to je jednostavno — , reče Ni- 
tu, — krv je trebala samo da uzme te soli 
na drugim zdravim dijelovima tijela i da 
ih dovede, gdje je trebalo. 

— Kad krv tako rastvori i donese soli 
Iz zdravih dijelova tijela, mokraća ih ot- 
strani, pa dolazi do iscrpljenja, a zatim 
slijedi smrt. U ovom čudu nalazi se tre- 
nutačno stvaranje velike količine vapne- 
nog fosfata i to upravo na mjestu, gdje 
je trebalo, samo jednim optokom krvi. 

— Gospa bi morala također činiti i 
operacije — , reče Nitu. — Vi kažete da 
ona stvara koštanu materiju da se uzmo- 
gne ispuniti šupljina. Vrlo dobro. No bi 


li ona znala odstraniti jedan tumor (gnoj- 
nu izraslinu) ili nateklinu? 

— Moj prijatelju, pročitajte ovo — , 
odgovorim pružajući mu jednu brošuru. 
Dr Vallet prikazuje vam ovdje niz ozdra- 
vljenja, koja su se dogodila u Lurdu go- 
dine 1926. U tom velikom broju ozdrav- 
ljenja naći ćete i izvanredan slučaj nate- 
kline u donjem dijelu trbuha. Zamislite 
sebi, kako je ta nateklina morala zapre- 
čavati probavu i time čitav tjelesni razvoj. 



NAŠA GOSPA LURDSKA 
se ukazuje Bernardici u špilji. 


Ta siromašna gospoda mogla je primati 
hranu samo pomoću jedne cijevi, koja se 
mogla turiti konačno tek nekoliko centi- 
metara i njom više nije moglo prolaziti 
mlijeko, nego samo malo vode. Njezino 
je opće stanje bilo tako slabo, da je svaki 
pokušaj operacije bio nemoguć. Srce joj 
je podržavala samo snaga injekcija. Kad 
su je doveli u Lurd, liječnik koji joj je 
izdao svjedodžbu, izjavio je, da je to bila 
velika nerazboritost, jer se odatle ne će 
više vratiti. 

— A Gospa ju je — , reče Nitu — ope- 
rirala? 

— Na prolazu procesi je s presvetim 
Oltarskim Sakramentom ona je ozdravila. 
Iste je večeri mogla hodati i jesti. Njezin 
želudac, koji je bilo vrlo velik poprimio 
je opet običnu veličinu. Njezin pojas po- 
stao je preširok za dvadeset centimetara, 
a odijelo joj je bilo veoma prostrano. Nije 
vise imala boli. Srce je radilo kao u zdra- 
vog čovjeka, i ozdravljenje je bilo trajno, 
kako je to ustanovilo više liječnika. 

— Ali što se dogodilo s izraslinom? 
— reče Nitu. 

— Sveta ju je Gospa odstranila s ta- 
kvom vještinom, koja zbunjuje znanost i 
čini suvišnima liječničke noževe i sprave. 

— Ah! — reče Nitu, — znanost je 
danas u lošem stanju. 

— Pazite. Materijalistička znanost, jest. 
Ali prava znanost, nije. Naprotiv. Ona 
poznaje Boga i Njegovu sve mogućnost. 
Prava znanost čudo osvijetljuje i potvr- 
đuje. A kako uspješan boj bije Gospa 
protiv lažne znanosti, koj ■ niječe Boga i 
natprirodno i nas izjednačuje sa životi- 
njama i čini potomcima majmuna! Ona 


je posramila lice materijalizma. Nitko ne 
može više ozbiljno pred lurdskim čude- 
sima nijekati Boga, poricati vrijednost 
molitve i svega, što Crkva naučava. Na 
primjer ne može poricati stvarnu prisut- 
nost Isusa Krista u presvetom Sakramen- 
tu, budući da se na prolazi s procesijom 
presvetog Oltarskog Sakramenta događaju 
tolika čudesa. 

— A zašto onda ipak imade još toliko 
mnogo ljudi — reče Nitu, — koji se na 
sve ovo ne obraćaju? 

— Vi to znadete bolje, nego itko drugi. 
Zašto vi ostajete liberalac? Zašto uvijek 
tražite prigovore? 

— Ah! trebalo bi ... da se obratim . . . 
No zato bi morao da promjenim izvjesne 
stvari u svome životu ... Ja onda više 
ne bi mogao sebe prepoznati. Osim toga* 
za to još ima vremena . . . 

— Vi to priznajete, vi ste čestit čovjek 
na dnu duše. Toliko ima ljudi vašega ko- 
va, koji ni to nikada ne priznaju i pro- 
gone istinu sa svom mržnjom! . . . 

^ Stj. Dopelhamer 


PRED SVETOM PEĆINOM NA RASTANKU 


(Lurd i 

Na rastanku s Tobom kleči 
Vjerna Ti Tvoja, mala četa. 
Zadnji pogled baci na nas 
O Majko naša sveta! 


. VIII, 1932.) 

Sve, ma sve nas Ti okr’jepi! 
Učvrsti nam vjere dar 
Srcu ulij melem blagi! 

Duši podaj sveti žar! 


Stavljamo pred noge Tvoje 
Molbe naše, srca plam, 

I sve misli, čuvstva naša 
Blagoslovi Majko nam! 


Bolesnike Ti ozdravi! 
Usrdno Te mole svi, 

Svim žalosnim i nevoljnim 
Svoju pomoć podaj Ti! 


Duboka Ti, Gospo, hvala 
Za milosti, dobra sva! 

Sad odlazi četa mala 
S pjesmom: Ave Maria! 

M. Metzger 



HODOČAŠĆE U SVETU ZEMLJU 


bit će od 11. srpnja do 4. kolovoza. Ukrcanje na parobrod u Splitu. Cijena za cijelo 
hodočašće 6900 Din. Kaparu od 2000 dinara na 


ODBOR ZA HODOČAŠĆA U*SVETU ZEMLJU, Zagreb, Trg Kralja Tomislava 21 

ŽIVOT S CRKVOM 


UZ KOGA 

Na brazilijanskoj obali, iznad glavnog 
grada Rio de Jansiresa uzdiže se na 750 m 
visokom brdu ogroman i veličanstven kip 
Kristov. 40 je metara visok. Krist rašire- 
nih ruku, izgleda i sam kao križ. Hoće da 
obuhvati cijeli svijet. Taj kip pozdravlja 
već izdaleka svaku lađu, koja se na mor- 
skoj pučini pokaže. A u noći služi on kao 
svjetionik. Osvijetlen mor^m žarulja pu- 
tokaz je u luku. Za vrijeme bure, kad 
uzavrela pučina baca lađe kao orahove 
ljuske, kad se na nebu nagomilaju tmasti 
oblaci, i opet svijetli kip spasonosnom 
svjetlošću. Zalutale lađe upravljaju prema 
njemu svoj pravac i spašavaju se od ralja 
uzburkanog mora. Dolaze u luku, i sada 
istom, kad su umakli grozoti razbješnje- 
log mora, znadu potpuno procijeniti, što 
za njih kip Kristov kao svjetionik vrijedi. 

Dok se ne iskuša pogibelj, ne zna se od 
nje dovoljno čuvati. Koje pak lađe zalu- 
taju, izgubljene su zauvijek. Ili će poto- 
nuti u moru ili će ih vjetar nanijeti na 
hridi i sasvim razmrskati. Njima je ko- 
nac isti — propast, smrt. 

U Nižnjem Novgorodu u Rusiji diže 
se usred bučnog trga jedan spomenik. Ne- 
kud se ustremio prema nebu. Možda moli 
iz neba pomoć? Ali tako se ne moli, ne- 
go proklinje! Čovjek koga kip prikazuje 
uzdigao je desnicu, pesnicu zgrčio i pri- 
jeti se nekomu. I nehotice gledamo pre- 
ma gore kud ta šaka pokazuje, kud to 
lice gleda. Ali nad sobom vidimo samo 
plavo nebo i na njem užarena kola sun- 
čeva. Kome taj čovjek prijeti? Ko je taj 
čovjek? — Juda je to izdajnik! A u onoj 
gradskoj vrevi ko god pogleda na kip, 
ljutito također obrati svoj pogled gore 
prema nebu. 

Dva protivnika. 

Ta dva kipa pretstavljaju dva svjetovna 
nazora, dva neprijatelja: Katoličku crkvu 
i komunizam. Koja li razlika između ova 
dva simbolička kipa. Isus, raširenih ruku 
kao da govori: »Dođite k meni svi, koji 
ste umorni i opterećeni, i ja ću vas okri- 


ĆEMO ? . . . 

jepiti (Mat. 11, 28)«. I u noći ovoga ži- 
vota On je pravo »svijetlo svijeta«. Hoće 
da u ljubavi zagrli cijeli svijet, da ga pri- 
tegne na svoje grudi. 

A Juda? Iz njega kipi mržnja, nemoćni 
bijes i osveta. Ondje mir — ovdje bura; 
ondje dobrota — ovdje zloba; ondje sama 
ljubav — ovdje mržnja: ondje napokon 
Bog — ovdje nemoćan izdajnik Juda. 

Već sami kipovi dosta kazuju. No po- 
gledajmo još: 1) konac jednog i drugog i 
2) njihove plodove. 

4c 

Kakav je svršetak jednog i drugog. Zar 
nisu komunisti nedosljedni? Zašto nisu 
pogledali, kakvi su svršeci: Isusov i Ju- 
din? Ne bi se borili proti Isusa. Uvidjeli 
bi, da »je teško proti bodila praćati se 
(Dj. Ap. 9, 5)«. 

Isus je mnogo trpio. Cijeli Mu je život 
ovdje na zemlji bio neprestano trpljenje. 
A Njegova smrt? Puna boli, zapostavlje- 
nosti, prezira i gorčine. Ubrojiše Ga me- 
đu razbojnike. Ali to nije Njegov svrše- 
tak. Uskrsnuo je, uzašao na nebo i odanle 
vlada nebom i zemljom uvijeke. Njegovoj 
slavi nema svršetka. 

A Juda? U početku dobar mladić. Ali 
nije znao ukrotiti jednu samo svoju 
strast, pohlepu za novcem. Imao je pače 
sreću, da ga je Isus ubrojio među apo- 
stole. Izdao je Isusa za trideset srebrnika. 
A savjest mu nije dala mira. I on se 
objesio. 

Na Kalvariji na Veliki petak Krist za 
nas umire, da za tri dana uskrsne. Juda 
sam sebe ubija, da pobjegne svojoj savjesti 
koja ga je prekoravala radi grijeha. No 
ni to nije njegov konac. Stigla ga je ka- 
zna, vječni pakao. Njegovoj boli nema 
nikad kraja. 

Plodovi nauke Kristove. 

Narodna poslovica veli* »drvo se po- 
znaje po plodu.« Pogledat ćemo, što do- 
nosi Isusova Crkva na zemlji, a šta naj- 
izrazitiji danas potomak judin na zemlji 
— komunizam. 

Svijet mora da zahvali samo katoličkoj 
Crkvi ovaj stupanj prosvjete i civilizacije, 
na kojem stoji danas. Crkva ga je uzdigla 
i moralno, a i materijalne. Kao što kipar 
iz kamena sasvim neodređenih oblika, 
dlijetom izbije veličanstveni spomenik, 
tako je i katolička Crkva iz oporog ma- 
terijala, divljih naroda stvorila kršćanske 
narode. Svu kulturu, umjetnost, znanost, 
pa i tehniku, kojom se Evropa toliko da- 
nas hvasta, mora da zahvali katoličkoj 
Crkvi. Ona je kao kvasac, koji sve pro- 
žima i svuda, kuda dođe, širi svoj utjecaj. 
I dok^je Evropa bila pod njezinim utjeca- 
jem, bilo joj je dobro. A čim se odvojila 
od nje, počela je da pobolijeva. Danas 
leži na samrtničkoj postelji. Nasljednici 
se već, dok je još ona živa, grabe za nje- 
zinu baštinu. Ta baština je Crkvina nje- 
zina nauka i vjerska i moralna. 

Ona se i prije širila , izvan Evrope, ali 
otkako ju je ohola Evropa stala zabaci- 
vati, širi se ona upravo golemom brzi- 
nom po cijelom svijetu. Crkva se točno 
drži onih Isusovih riječi: »I ako vas tko 
ne primi, ni ne posluša Vaših riječi, izla- 
zeći iz kuće ili iz grada onoga otresite 
prah sa nogu svojih (Mat. io, 14)«. Ev- 
ropa dana životari od stare slave, koju joj 
je Crkva pribavila. Ona se htjela osamo- 
staliti i istrći se ispod utjecaja Crkve, mi- 
sleći da može 1 sama kročiti naprijed. Lu- 
dost je to djeteta, koje ne zna hodati! 
Strovalilo se na zemlju Tako i Evropa. 
A sada hoće, da se sama digne, ali ne 
može. Pa to je sasvim naravno. Ako neko 
padne u jamu, kojoj su zidovi glatki tako, 
da nikako ne može da dopuže gore, može 
se uzalud hvatati za vlastitu kosu i sam 
sebe vući gore. Mora doći neko drugi i 
pružiti mu -ruku ili uže i tako ga izvući. 
Tako je i »mudra« Evropa pala u duboku 
jamu ,i sada se pati, kako bi izašla van; a 
ohola je da opet zove u pomoć katoličku 

Najnovija jeronimska 

knjižica po 1 diuar 

NAJBOLJI PRIJATELJ 

Napisao Dr Dragutin Hren i 

Nabavite i pročitajte svi! j 


Crkvu, koja joj jedino može pomoći. Dao 
Bog da se opameti. 

Sada Crkva širi svoj utjecaj po cijelom 
svijetu. Stvara kulturu, diže prosvjetu i 
moral u narodu. I oni, koji joj se opiru, 
padaju pod njezin utjecaj Sve cvate pod 
majčinom rukom katoličke Crkve. 

No to su sve n uzgredna dobra, koja sa 
sobom Crkva katolička nosi, a što joj i 
isti protivnici moraju priznati. Glavno 
je njezino područje vjera. A koliko li je 
dobra vjera katoličke Crkve donijela. Na- 
rodi su zapali u najgora i najgadnija kri- 
vovjerja. Imali su množini bogova tako, 
da jedan stari pisac duhovito primjećuje, 
da se lakše moglo naići ni boga, nego na 
čovjeka. Imali su svoga boga za najružnije 
stvari i čineći to iskazivali bi čast tome 
bogu. 

To je pokvarilo sav obiteljski i dru- 
štveni život, i on se je nalazio u potpu- 
nom rasulu. Tada se na horizontu povi- 
jesti javlja nova vjera, kršćanstvo. Ta vje- 
ra, u početku kao gorušićino zrno, raz- 
vija svoj program i širi se munjevitom 
brzinom. Postaje ogromno stablo na Koje 
dolaze narodi, jedan za drugim, da se od- 
more pod njegovom krošnjom. 

Ona je donijela vjeru u jednog Boga, 
nauku o vječnim ćudorednim istinama i 
time postavlja naglavce cijelo tadašnje 
shvaćanje. Pod utjecajem Duha Svetog, 
koji je toj Crkvi obećan, i čiji se utjecaj 
jasno vidi, širi se ta vjera po Evropi, 
Africi, po svem svijetu. Ona koja se u 
prvi mah protivi ljudskom shvaćanju po- 
staje katolička, tj. prostire se po svem 
svijetu. Samo je ona spasila svijet od 
propasti. 

Plodovi komunizma. 

Pogledajmo najprije teoriju. Konačno 
bi cilj komunizmi imao biti raj na zem- 
lji. Premda oni drže da taj raj mora doći 
sigurnim tokom povijesti, ipak ih to ni- 
šta ne smeta da ga svim sredstvima usko- 
re. To je sredstvo redovito krvava revo- 
lucija, i sve što ona sa sobom nosi. Ta- 
kova revolucija je pak uvijek nasilna i 
nećudoredna. 

A u čemu bi se taj raj sastojao? Neće 
morati niko ništa raditi, nego će svi sretno 

Slika desno 

PRIGODOM GLAVNE GODIŠNJE 
SKUPŠTINE HRVATSKOG KNJI- 
ŽEVNOG DRUŠTVA SV. JERO- 
NIMA U ZAGREBU 27. VELJAČE 


1. Predsjednik dr Ferdo Rožić 
i kanonik Mirko Kapić idu na skup- 
štinu — 2. Preuzvišeni' nadbiskup 
koadjutor dr Alojzije Stepinac dolazi 
na skupštinu. — 3. Župnik dr Josip 
Lončarić — 4. Dr Velimir Deželić st., 
potpredsjednik - 5. Predsjednik Rožić 
u krugu svetoj eronimskih povjere- 
nika odlazi sa skupštine. 



i zadovoljno živjeti. Oni ne priznavaju 
Boga i raj na nebu, jer su to za njih iz- 
mišljotine, nego bi taj raj htjeli ostvariti 
ovdje na zemlji, u nedalekoj budućnosti. 
To ništa ne smeta komunističke kapita- 
liste, da već sada, na račun krvavo ste- 
čenih radničkih novaca, taj raj uživaju. 

Šta život pokazuje: Najbolja i najvjer- 
nija je slika tog komunističkog pašovanja, 
Rusija. Oni ruše svaku prosvjetu i kul- 
turu, premda se služe njome i njihovim 
izumima, tečevinama. To je bar njihov 
program. Njihova se vlast osniva na sili, 
grabežu i vojničkim bajunetama. Palež, 
ubijanje i krađa njihov je »Vjerujem«. U 
ćudoređu je potpuna anarhija. Razrušili 
su obitelj i razr ovali društvo i njegov po- 
redak. Sve ruše, a ništa novog ne mogu 
pronaći, kojim će staro zamijeniti. Kao da 
za njih postoji samo jedna riječ: »ruši«. 


A vjera? Ne priznavaju nikakvog Boga, 
za njih je Bog mašina, motor i Staljin, a 
vjeru je Lenjin nazvao »opojno piće na- 
roda«. Dakle iz svega toga izlazi: sve va- 
lja uništiti, nema nikakvih moralnih, vječ- 
nih zakona, čovjek sve može srušiti. A 
posljedice? Užasne su! Svi nepristrani 
ljudi to priznavaju »a samo vikači i ne- 
znalice sanjaju o komunističkom raju. 

Rusija, tj. komunizam je kao »obije- 
ljeni grob« koji je izvana lijep, a iznutra 
pun »truleži«. Kakav bi mogao i biti svr- 
šetak njihov nego propast! Ta njihov je 
ideal Juda, a kako je poginuo Juda, tako 
će i oni. 

* 

Krist ili Juda! Crkva katolička ili ko- 
munizam! Mir ili krv! Spasenje ili pro- 
past! Uz koga ćemo mi pristati? 

Stjepan Bulat 

MAJCI 


Stupit ću opet u svetište Tvoje 
Opet ću kleknut do Tvoga oltara 
I pobožno reći: »Ljubim Te Majko«. 
Ta molitva moja puna je žara. 

Gle, kako samo moje usne drhću 
Čuj, kako zborim: »Majkom mi budi, 
I umoran kad se sa puta vratim 
Sklonut ću glavu na Tvoje grudi.« 


A onda, kad budem pošao k Njemu 
Povedi me Majko do Oca moga 
Reci Mu: »Evo, iz Tvoga je stada 
I željom izgara da ugleda Boga. 

Od sreće mi tada kanut će suza 
Polako će puzit niz lice moje 
Bit će ko biser, a ja ću je ubrat 
I staviti Majko pod noge Tvoje. 


I gledat ću dugo, dugo ću gledat 
Ljubavi majčinske pune Ti zjene 
I biti ću sretan, sretan ću biti 
Jer tu je život, što nikad ne vene. 

Jure Blažević 


STOGODIŠNJICA ZBORA DUHOVNE MLADEŽI 

ZAGREBAČKE 


Na početku prošlog stoljeća nastao je 
veliki pokret među izobraženim Hrvati- 
ma, da svoj zapušteni narod podignu na 
viši stupanj prosvjete. Duša je čitavog po- 
kreta bio mladi Ljudevit Gaj. Uz njegove 
nakane pristala je vedra i požrtvovna mla- 
dež, koja ne poznaje nikakvih zapreka u 
provođenju svojih namisli. Nastao je novi 
život među mladim Hrvatima, koji se 
počeo širiti iz Zagreba na sve strane naše 
domovine. 

Nije nikakvo čudo, da je ovaj val odu- 
ševljenja za narodni napredak provalio i 
u hladne zidine bogoslovskog sjemeništa 
u Zagrebu. Ta, bogoslovi su sinovi hrvat- 
skog naroda, kojemu oni žele svako du- 
hovno, a i materijalno dobro. Zato su se 
i povukli u samoću, da se mogu što bolje 
pripraviti za uzvišenu svećeničku službu, 
koja narodu donaša samo dobro. Stoga su 
bogoslovi sa zanimanjem pratili Gajev po- 
kret, koji je narodu bio od velike koristi. 
I njih je obuzeo mladenački žar, da svim 
silama pomognu zapuštenom narodu. 
Nisu se, doduše, mogli pridružiti svjetov- 
njacima, da zajedno s njima rade, nego su 
morali i nadalje ostati udaljeni svijetskoj 
vrevi. 


Osnutak Zbora. 

Radi toga su u sjemeništu osnovali g. 
1836. u jeseni današnje društvo: »Zbor 
duhovne mladeži zagrebačke«. 

Dobro su znali mladi bogoslovi, da je 
svećenički život usko povezan uz narodni. 
Nikako se ne može zamisliti život, hr- 
vatskog seljaka bez svećenika, koji je naj- 
veći promicatelj narodnog dobra i blago- 
stanja, a u nevoljama tješitelj i branitelj. 
Sluga Božji prati svoj narod od kolijevke, 
pa sve do groba. S narodom dijeli sudbi- 
nu. S njim se veseli i žalosti kao otac sa 
svojom rođenom djecom. Ove su misli 
bile vodiljice mladim zagrebačkim bogo- 
slovima kod osnivanja njihova društva. 
Stoga su se svim silama trsili, da iz sebe 
izgrade uzorne svećenike, koji će mnogo 
dobara donijeti svome narodu. U tu im 
je svrhu služilo novo osnovano društvo. 
U njemu su marljivo radili oko svoje svr- 
he, za koju su se posvetili. Osnivači su 
društva smatrali svojom svetom dužno- 
šću, da rade za dobrobit naroda. Bili su 
uvjereni, da je njihov rad ugodan Bogu i 
da će od Njega jednoć primiti obilnu na- 
gradu za svoj rad. 

Njihovim su koracima pošli i ostali bo- 
goslovi, koji su dolazili u zagrebačko sje- 
menište. Dapače, Zbor* je sve više napre- 
dovao i život je u njemu bivao sve buj- 
niji. Što dalje, to bolje. Usavršavali su bo- 
goslovi u Zboru svoje sposobnosti. Ra- 
spravljali su u Zboru o pitanjima ne samo 
duhovnima, nego jezičnim, prosvjetnim, 
gospodarskim i uopće o narodnim potre- 
bama. I za sve to se pripravljali. Tako 
osposobljeni izlazili su iz sjemeništa. Do- 
lazili su u narod, koji ih je željno očeki- 
vao i objeručke ih primao. Mladi su sve- 
ćenici požrtvovno radili u svom narodu i 
mnogo su dobra učinili za narod. Da- 
kako, da njihov rad nije zabilježen u knji- 
gama, nego je u najvećem dijelu ostao 
sakriven. 

Zbor izdaje knjige. 

Osim ove svrhe, koju je Zbor imao, da 
usavršava svoje članove, nastojao je Zbor, 
da narodu pruži dobru i poučnu knjigu. 
Počeo je izdavati knjige. Knjiga je kao i 
prijatelj. Ako ti je prijatelj dobar, mnogo 
ćeš dobra od njega naučiti. Družiš li se 
zlim prijateljem, postat ćeš i sam zao. 
Zato je istinita ona: »Kaži mi, s kim se 
družiš, pa ću ti reći, kakav si.« Uz ovo 
dobro svojstvo dobre knjige pridolazi i 
to, da naše znanje postaje sve veće i pre- 
ma tome budemo c ve prosvjetljeniji i pa- 
metniji. Pa upravo za tim je išao Zbor, 
da hrvatski narod postane što bolji i izo- 
braženiji. Zato je Zbor počeo izdavati 
veoma lijepe i poučne knjige u obliku vrlo 
zgodnih pripovijedaka. 

Prvu knjigu, koju je Zbor izdao bila je 
»Genoveva«, a izašla je god. 1846. Ko se 
ne sjeća upravo dirljivog sadržaja ove 
knjige? Narod je oduševljeno primio ovu 
knjigu, kako se može razabrati iz činje- 


nice, da je do sada izašlo jedanaest izda- 
nja iste knjige. S izdanjem Genoveve po- 
čeo je Zbor svoje književno djelovanje. 
Iza toga je Zbor uopće nastavio s izdava- 
njem i drugih vrlo zgodnih knjiga, koje 
je narod primao s istim oduševljenjem kao 
i Genovevu. Tako je Zbor postao i knji- 
ževno društvo. Važno je istaknuti, da je 
ovo prvo književno društvo među Hrva- 
tima. Ono je osnovano znatno prije, nego 
Društvo sv. Jeronima i druga društva s 
istom svrhom. 

Zbor je ostao vjeran idejama svojih 
osnivača. Uvijek je savjesno ispunjavao 
svoju dužnost prema hrvatskom narodu, 
jer mu je kroz sve vrijeme svoga opstan- 
ka davao izabrana književna djela. 

Pa evo i sad u zadnje vrijeme izdao je 
Zbor veliki broj knjižica pod imenom 
»MOSK«. U njima se raspravlja o frama- 
zunima (slobodnim misliocima), o komu- 
nizmu i drugim zlim društvenim pojava- 
ma kod nas i daje se prava 1 zdrava pouka 
našemu narodu. A prigodom svoje stote 
godišnjice izdao je ovih dana jednu filo- 
zofsku knjigu o filozofiji i vjeri, koju je 
napisao profesor dr. Zimmermann. 

Već punih sto godina Zbor radi tiho, 
ali ustrajno prelazeći preko svih mogućih 
zapreka. Nikakve poteškoće nisu mogle 
spriječiti poletne bogoslove, da ne rade u 
cilju svoga društva. Išlo se naprijed samo 
s pouzdanjem u Božju pomoć ne gleda- 
jući ni lijevo ni desno. Sada može Zbor 
sa zadovoljstvom gledati n ? svoju slavnu 
stogodišnju prošlost. 

Prigodom sto-godišnjice Zbora moramo 
biti ponosni, što imamo društvo bogo- 
slova, koje radi već tako dugo samo na 
što veću slavu Božju i na korist Hrvat- 
skog naroda. 

Kunkera Josip 


NA OBJEtANV VJEBE 

NEPOGREŠIVOST PAPE 


To je kamen smutnje, svih neprijatelja 
naše Crkve. Da papa nije nepogrešiv, ne 
bi bilo istočne i zapadne Crkve. Da papa 
nije nepogrešiv, ne bi na Crkvu napadali 
svi nekatolici, jer bi i ona onda lutala kao 


i druge vjere, i mudrovanja. Ona bi se 
vremenom izgubila i uništila. Da nema 
nepogrešivog učiteljstva, jao onda poje- 
dincima, jer bi izgubili svaki neprevarljivi 
oslon istine i života, pa i smisao života! 

Kako može čovjek da bude neprevarljiv? 

Zanimivo je, da baš oni, koji napadaju 
papinu nepogrešivost, ne znaju uopće u 
čemu se ona sastoji. Zato želim, da vam 
prije svega taj pojam bude jasan. Papa 
nije tako nepogrešiv kao da ne bi mogao 
uopće da sagriješi. Ne, i on može da sa- 
griješi baš kao i drugi smrtnik. Dapače, 
kako ćemo vidjeti, bilo je papa, koji su 
sigurno napravili i kakav javan grijeh. 
Nepogrešivost znači nešto drugo. 

Isus Krist kao Sin Božji dao je ljudima 
svu božansku nauku, koja nam treba za 
razumijevanje svijeta i života, za spas naše 
duše. On je tu nauku predao apostolima. 
Njima je dao i nalog, da oni poučavaju 
sve ljude, jer sam Krist želi, da se spasu 
svi ljudi sviju vremena 

Kako će dakle Krist svim ljudima pre- 
dati neprevarljivo blago svoje božanske 
istine? Da On sam ostane uvijek na zem- 
lji? Ne. Dosta su Ga ljudi vrijeđali 33 go- 
dine! Da možda tu nauku preda ljudskoj 
mudrosti? Ne, jer i najmudriji nijesu znali 
odgovoriti na najvažnija pitanja života i 
svijeta! U ljudsku slabost se dakle Isus 
nije mogao pouzdati! Zato je On dao ovo. 
Apostoli neka napišu Njegovu nauku. I 
tu nauku poslije smrti zadnjega apostola 
nitko više ne smije da mijenja. Niti da 
što dodaje, niti oduzme. Nitko pa ni papa! 
Ali tko će čuvati tu nauku? Tko će je 
naučavati. Tko će protumačiti nejasna 
mjesta? To čovjek ne može sam po sebi 



a da ne zaluta! Zato je onda Isus odredio* 
da Duh Sveti dade uvijek sv. Petru i nje- 
govim zakonitim * nasljednicima tolika 
svijetla i milosti, da nikada neće ništa, 
krivo naučavati; da neće dopustiti, da 
netko u katoličkoj Crkvi naučava krivu 
nauku. Neće Duh Sveti doći papi, te mu 
kazati: »evo to i to imaš da učiš ljude!« 
Ne. Duh Sveti će voditi brigu, da papa 
ne uči krivu nauku. 

Duh Sveti biti će papi u pomoći sama 
onda, kad papa kao vrhovni učitelj hoće 
da naučava sve kršćane; kad on hoće, da 
svima nalaže da neš:o vjeruju. Na pr. Duh 
Sv. je štitio papu, kad je čitavom kršćan- 
skom svijetu naloženo, da v-jeruju onaj 
članak (dogmu) sv. vjere, da je blaž. Dje- 
vica Marija bez grijeha začeta. Ali reci- 
mo, da netko ode papi, pa ga zamoli, neka 
mu protumači nešto iz sv. vjere. Misliš li* 
da će čitavo njegovo tumačenje morati 
biti nepogrešivo? Ne mora! Može biti, 
ali ne mora! 

Ili: papa raspravlja na nekakvom pre- 
davanju s učenim bogoslovima. Misliš, da 
on mora imati pravo? Može, ali ne mora. 
Isus je obećao Duha Sv. samo zato, da 
papa ne može čitavu Crkvu nešto kriva 
naučiti. 

Prema tome je čitava stvar- jednostavna: 
i papa može da griješi. Ali kad se radi o 
općoj crkvenoj nauci, koju papa hoće da 
naloži cijeloj Crkvi kao niezin vrhovni 
učitelj, onda Duh Sv. brani papu od za- 
blude. Prema tome zapravo nije papa, 
nego Duh Sv. nepogrešiv, a to valjda vje- 
ruješ! Papa je samo toliko nepogrešiv, u 
koliko je oruđe u Božjim rukama. 

Daljna posljedica ove nauke jest: kad 
mi vjerujemo u koju vjersku istinu, ne 
vjerujemo mi zato, što to papa, biskupi i 
svećenici govore i uče, nego što je ova 
vjerska istina Kristova, Božja, a oni ima- 
du pravo da nam je kao takovu predlažu 
na vjerovanje. 

Slika lijevo : 

HRVATSKI METROPOLITA- PREUZVIŠENI GOSPODIN 
Dr ANTUN BAUER, nadbiskup zagrebački, na izložbi svete 
Zemlje prigodom njena otvorenja 14. ožujka. - Izložba je 
bila u Umjetničkom Paviljonu u Zagrebu a trajala je sve 
do 11. travnja o. g. 

2. Nepogrešivost papina nije protiv 
zdravog razuma. 

To nam je pitanje upravo smiješno i 
nepotrebno, ako se papin? nepogrešivost 
onako shvaća, kako je gore razloženo. 
Ona bi bila protiv zdravog razuma onda, 
kad bi je ljudi izmislili; kad ona ne bi bila 
od samoga Boga. Dakle zapravo bismo 
morali pitati: je li nepogrešivost Isusovo 
djelo ili ne? Da li sv. Pismo potvrđuje i 
dokazuje nepogrešivost? 

Krist je rekao: »Ti si Petar, to grčki 
znači »stijena«, »kamen«) i na toj stijeni 
sagradit ću Crkvu svoju; i vrata paklena 
je neće nadvladati!« — Bez ikakvog ra- 
spravljanja vidi svatko odmah na prvi po- 
gled, da sv. Petar drži vidljivu Kristovu 
Crkvu. Ali i sv. Petar u svojim nasljedni- 
cima, dakle i nasljednici imadu istu vlast 
i zadaću sv. Petra. Tu Crkvu, sa sv. Pe- 
trom, i njegovim nasljednicima papama, 
neće nikada pakao nadvladati: dakle ni 
pakao, sotona laži i krive nauke. Sotona 
je otac laži i neistine. Svaka kriva nauka 
jest od njega od pakla. Pakao ne može 
Crkvu nadvladati, ali Crkva na sv. Petru, 
papi sagrađena ne može doći u laž, u kri- 
vu nauku. Prema tome je ona nepogre- 
šiva jer počiva na papi 

Ima još dokaza iz sv. Pisma. Na pr. kad 
je Isus rekao sv. Petru, da će se moliti za 
nj, da mu vjera ojača, i da on jednom u 
vjeri »jača svoju braću«, apostole i 
vjernike. 

Je li dakle nepogrešivost papina protiv 
zdravog razuma? Sto je od Boga, ne može 
biti proti zdravom razumu. Jedino bi mo- 
gao tko primijetiti, da možda nijesu evan- 
đelisti napisali ova mjesta \. sv. Pismu. Ali 
onda bi nešto rekao, što ne može doka- 
zati; a drugo: Čitavo sv. Pismo govori 
protivno, i ti bi onda morao reći, da sv. 
Pismo nije od apostola i evanđelista. Onda 
bi još morao reći, da ni Isus nije ništa 


Slika desno: 

NADBISKUP KOADJUTOR ZAGREBAČKI PREUZV. GOSPODIN 
Dr ALOJZ [JE STEPINAC, pohodio je izložbu Svete Zemlje na 
19. ožujka. Slika prikazuje nadbiskupa na odlasku s izložbe. 


HRVATSKI METROPOLITA NADBISKUP BAUER 
razgledava izložbu Svete Zemlje, koju mu tumači dr Josip Andrić, 
glavni urednik Društva sv. Jeronima i pisac knjige 
»U KRISTOVOJ DOMOVINI” 

naučavao, ili da uopće niie živio! Veću 
ćušku zdravom razumu ne bi mogao dati! 
Sva povijest Evrope protivno svjedoči! 

3. Zašto je nepogrešivost pape tek 1870. 
godine u Crkvi proglašena? 

Ako pogledamo a povijest, vidjet ćemo 
da nauka o papinoj nepogrešivosti nipo- 
što nije nova nauka. Nauka o papinoj ne- 
pogrešivosti bila opća poznata stvar od 
prvih početaka Crkve: 

Sv. Irenej, bio je učenik sv. Polikarpa, 
koji je bio učenik samoga apostola sv. 
Ivana. Sv. Irenej (177—202) piše: »S rim- 
skom Crkvom moraju sve crkve, tj. svi 
vjernici svih krajeva, da se slažu radi nje- 
ne prvenstvene vlasti.« 

Papa* Inocent I. (402—417) veli: »Ako 
se pojavi koje vjersko pitanje, neka se svi 
biskupi obrate na Petra, začetnika njihova 
imena i časti.« 

Sv. Ambrozije veli: »Gdje je Petar, 
ondje je Crkva«. 

Sv. se Augustin ističe ovim: »Rim je 
progovorio, stvar je riješena«. _ 

Eto svjedočanstva od prvih vjekova go- 
vore, da je nepogrešivost sv, Petra i nje- 
govih nasljednika stari nauk kat. Crkve. 

IZ KRŠĆANSKOG NAUKA 


Ali bilo je vrijeme, kad su čak i neki 
katolici počimali sumnjati u taj nauk. A 
pravoslavni i protestanti su otpali od 
Rima. I to je eto potaklo papu i biskupe, 
da jasno istaknu čitavom katoličkom svi- 
jetu, da svaki katolik mora vjerovati i 
staru vjersku istinu o papinoj nepogreši- 
vosti. Sad više nitko nije u sumnji, što 
ima da drži o vrhovnom poglavaru sv. 
Crkve! Kako je ovaj nauk (dogma) pro- 
glašen na Vatikanskom koncilu 1870. g. 
dano je svim neprijateljima Crkve na zna- 
nje, da Crkva stoji i da ’e ona u progo- 
nima baš najjača. Onih je naime godina 
Crkva bila jako progonjena, ali Bog je i 
opet kazao, da je Crkva u najburnija vre- 
mena najjače svijetlo istine i put pra- 
vednosti. Stj. Blašković. 


KUKOLJ U PŠENICI 


Pred mnoštvom je naroda govorio 
Isus o kraljevstvu nebeskom ovu poredbu: 
Kraljevstvo je nebesko kao čovjek, koji 
sije dobro sjeme na svojoj njivi. 

No, kad je sijač zaspao sa svojim po- 
magačima, dođe neprijatelj i posija ku- 
kolj među pšenicu. 

I u isto vrijeme izraste pšenica i kukolj. 

Sluge rekoše gospodaru: pospodaru, ni- 
jesi li ti dobro sjeme posijao? Odakle 
dođe kukolj? 

Gospodar im reče: Učinio mi je to ne- 
prijatelj. 

ISUS HOĆE DA VJERUJEM. 

U srcu ne nosimo samo dobro sjeme 
milosti Božje, već ima u njemu i kukolja, 
tj. zlih sklonosti i pogrešaka, što ih je usa- 
dio neprijatelj Božji — zli duh. 

Među mojim pogreškama nalazi se jedna 
1 ta me najviše puta dovodi do grijeha — 
to je moja glavna pogreška. 

Među kukolj spadaju i svi pomoćnici 
đavlovi, jer poput kukolja kušaju zaprije- 
čiti napredak milosti Božje u mojoj duši. 

Bog mi je radi velikog broja neprijate- 
lja dao izvrsno sredstvo: milosti djelo- 

tvorne. Služeći se njom mogu potpuno 
svladati sve svoje pogreške i sve pomoć- 
nike zloga duha. 


Da ne izgubim to izvanredno sredstvo 
milosti, moram da se mnogo molim, da se 
cesto ispovijedam i pričešćujem. 

TUMAČENJE. 

* Dragi Bog neumorno sije dobro sje- 
me na svom polju, tj. u mom srcu. 

. Ali iza toga dolazi đavao i sije kukolj, 
t > zle . sklonosti i pogreške u najdubljim 
dijelovima moga srca. 

Sedam je glavnih pogrešaka: oholost, 
skrtost, bludnost, zavist, neumjerenost u 
jelu i pilu, srditost i lijenost. 

Među zlim sklonostima imam jednu, 
koja mi zadaje najviše jada: to mi je 
glavna pogreška. 

Isus je rekao, kao što u svakoj njivi po- 
kraj pšenice ima kukolja, tako je i u mom 
srcu. 

Dobro sjeme djeca su Božja, a kukolj 
su djeca zloga duha. 

Cio svijet je podijeljen na dva tabo- 
ra, koji se međusobno bore — tabor pri- 
jatelja Božjih i tabor prijatelja đavlovih. 

Posve sam, bez ičije pomoći, ne bih 
mogao da dugo odolijevam nasrtajima 
svojih pogrešaka i nasrtajima prijatelja 
đavlovih. 

* Zato je na dan krštenja sišao nada me 
Duh Sveti, da mi ulije u dušu milost po- 
svetnu i da me mislošću djelotvornom 
ojača u boju protiv zloga duha. 

Duh Sveti je sunce, koje osvjetljuje i 
oživljava moje srce; rosa, hladna i čista, 
koja ga osvježuje. 

Kad Duh Sveti po milosti stanuje u 
meni, svaki čas mi daje dovoljno sred- 
stava za pobjedu nad pogreškama i za na- 
predovanje u kreposti. 

Ta sredstva Duha Svetoga nazivamo 
milošću posvetnom. 

* Primjer milosti posvetne. 

Isus i apostoli nalaze se u čamcu. Po- 
diže se oluja. Bijesni valovi poigravaju se 
čamcem. Isus spava. Apostoli se boje smrti 
u valovima. Pozivlju u pomoć Isusa: Go- 
spode, pomozi, pogibosmo! Mole od Isusa 
milost djelotvornu. Isus ih uslišava. Zapo- 


vijeda vjetru i valovima — oluja se stiša. 
Takvom milošću i meni Isus svakiput 
pomaže, kad ga molim za pomoć. 

MOLITVA: Bože, mnogo je zla u mom 
srcu. Zato mi ti, Isuse, daruj mnogo mi- 
losti djelotvorne, da savladam svoje po- 
greške i budem Tvoje dobro dijete. 

ODLUKA: Reći ću svoju glavnu po- 
grešku ispovjedniku, da . je tako uz nje- 
govu pomoć što lakše svladam. 

PITANJE: Što je pogreška? 

Pogreška je zla sklonost protiv koje se 
ne borimo, te joj time dopuštamo da nam 
u srcu zavlada. 

Koje su glavne pogreške? 

Sedam je glavnih pogrešaka: oholost, 
skupost, bludnost, zavist, neumjćrenost u 
jelu i pilu, srditost i lijenost. 

Po Charlesu: Ivo Puhan. 


BOG U TRI OSOBE 


Nema naroda tako priprostoga i ne- 
ukoga, koji ne bi poznavao Boga. I u sve- 
tom Pismu Staroga Zavjeta objavio se Bog 
narodima, ali tajnu presvetoga Trojstva 
nije im jasno očitovao. To je istom učinio 
Isus u Novom Zavjetu i jasno je očitovao 
tu veliku tajnu svete naše vjere. Kateki- 
zam nas naime uči, da je samo jedan Bog, 
ali su u Bogu tri božanske osobe: Otac, 
Sin i Duh Sveti. Te tri osobe jesu iste bo- 
žanske naravi, jednako su mogućne, do- 
bre i savršene. Jednim imenom zovu se tri 
božanske ’ osobe: Presveto Troj- 

stvo. 

Nauka o presvetom Trojstvu kao jedna 
od najvažnijih istina svete vjere katoličke 
očitovana je odmah u početku javnoga ži- 
vota Isusovoga: 

»I u to vrijeme, kad je Isusu bilo 30 
godina, krsti Ga Ivan u Jordanu. I odmah 
izlazeći iz vode, vide nebesa otvorena i 
Duha kao goluba, gdje silazili ostaje na 
Njemu. I glas dođe s nebesa: Ti si Sin moj 
ljubazni, koji je po mojoj volji.« Tako je 
zapisao sveti Marko u početku svojega 
Evanđelja. A odatle jasno razabiremo, da 
su se kod Isusovoga krštenja .pokazale sve 
tri osobe presvetoga Trojstva: B o g O t a c 
koji je govorio iz neba; Bog Sin to jest 


Isus Krist, koji je stajao u rijeci Jordanu 
i krstio se, i Bog Duh Sveti, koji se 
spustio iz neba nad Isusovu glavu u slici 
bijeloga goluba. 

Sam Božanski Spasitelj rekao je više 
puta učenicima, da će im poslati Duha 
Svetoga, samo dok ode k Ocu, od kojega 
je izašao. A prije odlaska Oca i uzlaska 
svojega na nebo zapovijedio je apostolima 
ovako: »Idite i naučavajte sve narode kr- 
steći ih u ime Oca i Sina i Duha Svetoga!« 
Tu nauku o presvetom Trojstvu primila 
je i čuva Crkva kao jednu od najvažnijih 
istina, na kojima počiva naše spasenje, te 
bezbroj puta pod Misom, u molitvama, 
prigodom krštenja i blagoslova spominje 
sve tri božanske osobe. 

No istina o presvetom Trojstvu kako 
god je važna tako je i za čovječji um ne- 
shvatljiva. Poradi toga imade mnogo ne- 
razboritih ljudi, koji tu istinu niječu i ne 
priznaju, naprosto zato jer je ne razumiju. 
Nas to ne smije smetati. Mi vjerujemo ono , 
sto je nas Isus učio , a ne sto mi možemo 
shvatiti. Kad bi mi sve istine vjerske ra- 
zumijevali, onda to i ne bi bila prava 
vjera, nego znanje. A za naše spasenje nije 
potrebno znanje i razumijevanje nego vje- 
rovanje. Napokon imade i na svijetu sto- 

tine stvari, koje čovjek gleda, sluša i pro- 
matra, a ne razumije ih. Zrak, toplina, 
vjetar, grom, elektriciteta, govor preko 
radija i stotine drugih stvari ljudi jako 
slabo shvaćaju u njihovoj biti, a ipak ih 
priznaju i njima se služe. Tko će jednom 
seljaku protumačiti, kako to da zrno pše- 
nično bačeno u zemlju proklija istom onda, 
kad is'trune, i da donese plod nakon 9 mje- 
seci, pošto je preko njega prošao snijeg i 
kiša, vjetrovi i oluje, zima i toplina. No 
seljak to svake godine gleda. Gleda i ne 
razumije , ali ipak vjeruje , da je tako, te 
svake jeseni zlatno zrno prosipava po svo- 
joj njivi. Istina, ljudski um danas mnogo 
znade, ali još uvijek imade oko nas sto- 
tine stvari, koje mi ne shvaćamo. Učeni 
ljudi priznaju, da uvijek ima više toga, 
što oni ne razumiju, nego li što shvaćaju. 
To je dakle ono isto, što je kazao stari 
mudrac Sokrat: »Ništa ne znam. Samo to 
znam: da ništa ne znam.« Sveti Pavao 
apostol nas tješi, kad kaže: »Ovdje gle- 
damo kao u zagonetki, a na drugom svi- 
jetu gledat ćemo licem u lice«. 

Presveto Trojstvo je prevelika tajna, a 
da bismo je mi na ovom svijetu mogli ra- 
zumjeti. Ali da je kako tako shvatimo, 
ostavio je Stvoritelj i na zemlji neke stva- 
ri, koje nam donekle tumače pojedine uz- 
visenosti ove istine. Evo nam na primjer 
šibice! Ako jednu šibicu zapalimo, u tren 
javit će se vatra, jer drvo počinje goriti. 

IZ POHOTNOG ŽIVOTA 


Ali u isti čas, čim se šibica zapalila, javila 
se toplina od vatre, a ujedno je proizašlo 
svijetlo iz tog goriva. Tko bi mogao usta- 
noviti, da li je starija vatra ili svjetlo ili 
toplina i što se prije javilo kod goruće 
šibice? I sve tri osobe presvetoga Trojstva 
jednakih su savršenosti, te premda Otac 
nije ni rođen ni izašao, nego je bez po- 
četka, Bog Sin rođen je od Boga Oca, a 
Duh Sveti izlazi od Oca i Sina, — ipak 
se ni za jednu od triju presvetih Osoba ne 
može reći, da bi bila od druge starija ili 
mogućni ja. 

Uzmimo samo još jedan primjer! Led,, 
snijeg i para su sasma nešto posebnoga. 
Para je rijetka i lijeće po zraku. Snijeg je 
gust i pada na zemlju. Led je tvrd i težak. 
A ipak led, snijeg i para jesu — voda, jer 
imadu istu vodenu narav, te se jedno u 
drugo može pretvarati. Tako postoje tri 
božanske osobe, ali jer imadu istu božan- 
sku narav, one su — samo jedan Bog. 

Uostalom čemu preveliko filozofiranje, 
koje još nikome nije donijelo sreću nebe- 
sku. Radije se zahvalimo Gospodinu, što 
ne traži od nas, da mi moramo sve razu- 
mjeti, što nas vjera uči, nego je za spa- 
senje dosta vjerovati. A nama 
je dosta to što znademo, da nam je to Bog 
objavio po svom Sinu Isusu Kristu, da su 
u Bogu tri presvete Osobe. 

Pavao Matijevic 


PONIZNOST 


Poniznost je krepost, koja čovjeka čini 
spremnim, da promatrajući i upoznavši 
sebe samoga, uvidi, kako je vrijedan pre- 
zira i poniženja, pa se zato : dade na djela 
poniženja i samoprezira. 

Sveti Bernarde poučaje, kako je krot- 
kost u prvom redu krepost, koja čini naš 
ljudski razum pripravnim, da čovjek uvidi 
svoje vlastito nistavilo. Naše je ništavilo 
naime veliko. Bilo je nekad vrijeme, kad 
nismo postojali. Danas smo na svijetu, no 
mi smo jedna hrpa bijede i nevolje. Mi 
smo u istinu prah i pepeo. Ide vrijeme, 
kad ni ne ćemo živjeti na toj zemlji. Ti- 
jelo će nam se zbilja pretvoriti u prah. Na 


tom svijetu ostavit ćemo samo i jedino 
grob, no i taj će u skoro nestati._^Nestat 
će i svaki spomen na nas. NaŠe duševne 
moći su divne, a' ipak tako ograničene. 
Razum je često puta u tami neznanja, 
volja je slaba, sklona na zlo. U vrhuna- 
ravnom pogledu moramo imati na pa- 
meti, da smo došli na taj svijet u stanju 
grijeha. Otkupljeni smo ljubavlju Sina 
Božjega, no tu smo ljubav često prezreli 
svojim grijesima. »Moj Bože, a tko sam 
ja i što sam ja?« pita se u takvom proma- 
tranju sveti Franjo Asiški. Poniznost je 
ona krepost, koja rukovodi naš razum u 
takvom razmatranju. Sveti . Bernardo 

poučaje, kako poniznost, nakon ovakvog 
razumnog razmatranja, djeluje na volju, 
da se čovjek uzmogne odreci samodopad- 
nosti i neurednog uživanja u častima, po- 
hvalama, lijepim osebinama i darovima. 
»Sto imaš, a da nisi primio?. . .« opominje 
nas sveti Pavao. Kad dakle znam, da sam 
sve dobro primio od Gospodina, onda se 
u istinu moram poniziti sam pred sobom. 
Potreba poniznosti. 

Poniznost nam je veoma potrebna, da 
uzmognemo svladati oholost. Oholost je 
prvi glavni grijeh, iz kojega izviru toliki 
drugi. Lijek protiv oholosti, a time i proti 
mnogim grijesima, je poniznost. Oholost 
je vrućica duše, koja se uspješno liječi 
hladnim oblozima poniznosti. Poniznost 
je snažna podloga duhovnom životu. Put 
savršenstva bez puta poniznosti ne može 
se^ pravo ni zamisliti. Sv. Augustin kaže: 
»Želiš li sagraditi veliku zgradu duhovno- 
ga života, a ti kopaj što dublji temelj po- 
niznosti.« Isti sveti Učitelj, upitan jedam- 
put, kako se postizava svetost, odgovorio 
je: »Prvo je sredstvo poniznost, drugo je 
sredstvo poniznost, a treće je sredstvo po- 
niznost.« Time je ujedno naglasio i po- 
trebu poniznosti za duhovni život. Bog 
dijeli poniznima više milosti. Neki učitelji 
duhovnoga života spominju primjere, iz 
kojih se razabire, kako su oholi ljudi pro- 
pali u kal grijeha, baš radi oholosti, dok 
su ponizni upravo poniznošću postigli ve- 
liki stepen duhovnoga savršenstva. »Go- 
spodin se obazire na ponizne,« kaže sveto 
Pismo. Svaki se zato čovjek mora dati na: 

Izgrađivanje poniznosti. 

Pouku, kako ćemo postići poniznost, 
dao nam je sam Gospodin: »Učite se od 
mene, jer sam krotak i ponizan srcem.« 
Presveto Srce Isusovo je najsavršeniji uzor 
svake poniznosti. Pogled na Isusov pri- 
mjer pomoći se svakomu u borbi za po- 
niznost. Spasitelj se ponizio, premda mu 
to nije trebalo. Nama treba, gledajmo u 
Božanski primjer. Uz Isusa je odmah naj- 
ljepši primjer poniznosti ponizna Službe- 

Slika desno : 

KALEŽ, KOJI JE BIO NAČINJEN ZA HRVATSKI JERUSA- 
LEMSKl OLTAR, ali ga je neki bezbožni tat 23. ožujka ukrao 
s izložbe Svete Zemlje. Mnogi pobožni daruju novca, starog srebrnog 
novca, zlatnog prstenja i drugih vrijednih stvari, da se uzmogne 
dati načiniti nov hrvatski jeruzalemski kalež 


nica Gosopdnja, Blažena Djevica. Proma- 
tranje Njezinoga života podat će svakom 
osobito poticalo, da se dadne na život po- 
niznosti. Mnogi i premnogi Sveci, kako u 
drugim krepostima, tako Č*u poniznosti 
mogu snažno na nas djelovati. Dobro je i 
vrlo dobro promatrati velike štete, koja 
nam nanosi oholost, a protivno veliku ko- 
rist, koju nam jamči poniznost. U poniz- 
nosti se mora čovjek dakako i vježbati. 
Bez vježbe se ne može naprijed. Svaki čo- 
vjek mora sam sebe promatrati u svojem 
ništavilu, pa se mora poniziti. Svaki se 
vježba u poniznosti ponizivanjem samoga 
sebe. Svaku vježbu mora pratiti vruća 
molitva. U tom je pogledu najljepša mo- 
litva sastavljena prema onim Isusovim ri- 
ječima: »Isuse krotki i ponizni Srcem, 
učini srce naše po Srcu svojem!« 

D. Hren. 

DAR NEBESKOJ MAJCI 


Pun sam tuge i pun jada, 
Pomo^ svuda hitnu tražim, 
Al za* tebe, mila Majko, 

Jošte darak mal 5 nalazim. 

Rado nešto ti darivam. 

Što je vr’jedno vrlo malo, 

Al što tebi imat, Majko, 
Znam da mnogo Ti je stalo. 

To je srce moje bijedno 
Puno raznih teških mana, 

To je srce što krvari. 

Zbog bezbrojnih bolnih rana. 


To je srce, koje more, 
Protuslovna čuvstva mnoga. 
Radi kojih zna posrnuc 
Odveć slaba moja noga. 

Tebi zato moje srce, 

Ja darivam, Majko mila, 

Da ga nebi nikad mogla, 

Strti pakla crna sila. 

Srce čisto od njeg stvori, 

I duh pravi mu obnovi, 

Da i meni blagi svanu, 

Jednom bolji dani novi. 

Ante Belanić 


KOMUNIZAM I OMLADINA 


»Na mlađima svijet ostaje«, veli naša 
poslovica. Znadu to jako dobro i komu- 
nisti. Zato nastoje, kako bi predobili i 
osvojili omladinu za se. Znadu komunisti, 
predobiju li omladinu, ne će biti teško pro- 
vesti komunističku revoluciju i zauzeti 
vlast, kad ta omladina uzraste i uđe u jav- 
ni život. Stoga komunisti rade svim sila- 
ma i parom oko omladine, jer kod starijih 
i zrelijih ljudi ne imadu mnogo uspjeha. 
Omladina pak nije kadra, da sve prosudi 
zdravim razumom. Nju redovno vodi više 
čuvstvo i srce, nego li razum. Omladina 
je uvijek nekako nezadovoljna, buntovna. 
Uvijek ona teži za nečim novim, što je — 
po njihovom mišljenju — bolje od staroga. 
Omladina je uvijek puna ideala i poleta. 

Doduše i omladina, uzrasla daleko od 
Crkve i Boga, također teži za idealima, 
no ti su ideali vrlo niski. Omladina zatro- 
vana materijalizmom teži samo za tim, 
kako bi se što više naužila sjetilnih dobara 
ovog svijeta. Zato baš komunisti hoće 
današnju omladinu materijalistički raspo- 
loženu, kojoj je glavni cilj u životu želu- 
dac, žena i novac. Kod tako raspoložene 
omladine komunisti vrlo lako uspijevaju. 

Komunisti i đaci. 

Za sada najviše brige posvećuju komu- 
nisti đačkoj omladini. Znadu komunisti, 
da će ta mladež povući za sobom sve slo- 


jeve naroda, kad jednom svrši svoje nauke 
i postane »sol zemlje«, »svijeća na gori«, 
kad kao inteligencija uđe u narod. Bude li 
ta inteligencija komunistički nastrojena, za 
desetak godina bit će brzo i javno mišlje- 
nje takovo, a onda je samo jedan korak 
do komunističke revolucije. U tu svrhu 
osnivaju komunisti tajna đačka društva, 
knjižnice i čitaonice sa isključivo komuni- 
stičkim štivom. Izdavaju čitav niz bro- 
šura i letaka, koje onda dijele među đake. 
Upriličuju izlete u prirodu, na kojima se 
drže komunistička predavanja i stvaraju 
planovi. 

Razni su načini, pomoću kojih komu- 
nisti predobivaju đačku mladež. Jedne — 
siromašne — predobivaju za se potpoma- 
žući ih financijalno. No ti su vrlo rijetki. 
Vidimo pače obratno, da su upravo sinovi 
vrlo imućnih roditelja komunisti. Ove ni- 
jesu predobili komunisti svojim zauzima- 
njem za radništvo. To nije ni potrebno 
kod đaka, sinova bogatih roditelja. Njih; 
pa i druge, najuspješnije usvajaju svojom 
naukom o slobodnoj ljubavi, to jest neči- 
stim griješenjem. To je najjači adut ko- 
munističke propagande među omladinom. 
To je ono što današnju mladež odgojenu 
bez Krista, daleko od Crkve naročito pri- 
vlači. Zato komunisti i ne prestaju nagla- 
šavati tu svoju nauku, i to u svim svojim 
letačima, brošurama osobito naglašuju. 

Nadalje komunisti »tobožnji branitelji lesti; 3. poništenje prisilnih obaveza pre- 
slobode« traže potpunu slobodu za mla- ma crkvi i školskim priredbama. Zatim 
aez. Ne priznaju nikakvih obveza mladeži hoće: ispitivanje iz klupa; određene satove 
m prema obitelji, ni prema narodu, ni pre- za ispitivanje; tumačenje; javno ocjenji- 
ma školi, ni prema nastavnicima. Škola i * van je; ukidanje profesorskih nadzora po 
porodica smetaju slobodi mladeži i čine iz hodnicima; slobodu misli u govoru i zada- 
nje poslušne podanike. * Vele oni: »U ni- čama; ukinuće svih plaćanja; pravo na 
jednoj uredbi građanskog društva se toliko razbijanje slika; trganja naredaba i za- 
ne ističe autoritativno podjarmljivanje brana ravnateljevih; oštećivanje i uništa- 
omladine, niti u jednoj uredbi ne počima vanje školske imovine; hoće mješovite ško- 
to podjarmljivanje tako rano djelovati na le, gdje su zajedno odrasli dečki i djevojke; 
dječje duševno ustrojstvo kao upravo u slobodno vodstvo đačkih udruženja bez 
roditeljskom domu. Mi iz toga vidimo, da nadzora profesora; ukidanje vjeronauka u 
obiteljsko podjarmljivanje ide uporedo i višim razredima srednjih škola, 
u skladu sa vladajucim redom. Uzbuna Sve u svemu hoće »idealnu školu« ža 
omladine protiv roditeljskog doma znači lijenčarenje, izigravanje škole, ismjehiva- ^ 
prvi korak klasno-svijesne borbe protiv nje profesora, brane drugoredaše i sve pri- 
kapitalističkog društvenog poretka.« staše komunizma. To bi bila škola ne uče- 

Tako pišu komunisti u jednom svom n i a > ne &° ludorija i ubojstava. Vele, da 
letku. Potiču dakle sinove i kćeri na uz- ^ re ba sve to ostvariti, jer »tek tada ce se 
bunu i borbu protiv roditelja i obitelji, jer [ ta ^° u i st i nu stvoriti, gospodarska i soci- 
vele da je to »zadnja kula trulog kapita- jalna podloga, na kojoj ce se moći izgraditi 
lističkog društva«. Ni truna zahvalnosti i edan »dovoljan i sretan nećudoredni ži- 
roditeljima ne smije dijete iskazati'; ni maj- y ?^ a to osta ^ m j edno od glav- 

ci što ga je porodila, odnjihala i othranila; nih sredstava i ciljeva socijalne revolucije.« 
ni ocu, što je skrbio za nj. Pače to je gri- Prema onoj staroj rimskoj: razdvoji i 
jeh, jer se protivi idealu »klasno-svijesne onda vladaj, nastoje i komunisti prouzro- 
borbe«. U isto vrijeme ta klasno-svijesna citi »klasno-svijesnu borbu«, tj. borba svih 
mladež ne žaca se nimalo tražiti od rodi- protiv sviju. ^Oni nastoje oboriti sve, sto 
telja i najveće žrtve. J* e poštenom čovjeku sveto: i ljubav spram 

roditelja, braće i sestre, i narodnost i vjeru. 

Komunisti i škola. Hoće da se puste uzde strastima i razula- 

renosti, da se stvori metež u kojemu će 
Po ^ općem shvaćanju dužnost je đaka, oni zagospodovati i raditi onda, što bude 
da uče. Razumije se, da je to teško, ali njih volja. 

»bez muke nema nauke«. Komunisti iz- Sve su to proveli komunisti i u Rusiji, 
rabljuju tu odbojnost đaka spram učenja, ali nisu uspjeli. I Rusija se sve više i više 
Javno propovijedaju, da đaci ne moraju opet vraća k »buržujskom uređenju dru- 
uciti. Evo sto zahtijevaju u poznatoj svo- štva«. Pa čemu onda da se i kod nas pro- 
joj okružnici, koju su nedavno izdali i vedu takvi jalovi pokušaji, koji stoje 
dijelili među đake: 1. opravdavanje izo- mnogo krvi i ljudskih žrtava. Zar samo 
stanaka iz škole bez ikakovih razloga; 2. za to, da se domognu vlasti oni, koji ne- 
opravdavanje izostanka bilo zbog dušev- maju ništa zajedničkoga s našim narodom 
nog neraspoloženja i tobožnje kakove bo- i njegovim čežnjama! Z. C. 



Pošalji 10 dinara 


i postat češ elan najraširenije hrvatske pučke prosvjetne ustanove ! 
Dobit ceš ukusnu diplomu i imat ćeš znatne pogodnosti na svim 
jeronimskim izdanjima! 

KRŠĆANSKA ORITELA 


BUDI ULJUDAN 


Nepristojan govor 

Veliku neotesanost pripisujemo ljudima, 
kojima je glavna zabava, nečedan i nepri- 
stojan govor. 

Ima ljudi, koji svaki govor skreću na 
nepristojnost i ne mogu da izgovore riječ, 
a da se pristojnom čovjeku ne zarumeni 
lice. Kod njih se obistinje ona poslovica: 
»Čega je srce puno, o tome i usta govore«. 
Tako ljudi obično ispričavaju neotesanost 
i nepristojnost najgore vrste i jednostavno 
preko toga prelaze. No mi tu neotesanost 
oštro šibamo i vruća nam je želja, da taj 
ružan običaj izgine i nestane iz našega na- 
roda. Isto tako nenaobraženost i bestid- 
nost prve vrste pokazuju osobito oni mla- 
dići, koji zalaze u društva poštenih djevo- 
jaka, pa im kvare domaću radost i veselje 
bestidnim nametavanjem, prostim i dvo- 
ličnim govorima, jer to sve očito pokazuje 
veliku nečednost i pokvarenost. 

Takovim bestidnim postupkom i govo- 
rom znadu smetati našu omladinu dapače 
i putem na nedjeljnu sv. Misu i natrag. 

Nadamo se konačno,, da ti sažaljenja vri- 
jedni običaji ipak od dana u dan polako 
nestaju i to otkad djeluju naša katolička 
društva i Marijine kongregacije. Po njima 
ulazi u naš narod i u našu omladinu naj- 
osjetljiviji osjećaj i želja za pristojnošću 
i čednošću. 

Proklinjanje 

Još nešto moramo da spomenemo, što 
daje naobrazbi manju vrijednost, a to su 
razne kletve, koje su u našoj domovini 
prilično raširene. Ne govorimo o velikim 
psovkama, bogohuljenju i proklinjanju 
kojima se pogrđuje Bog i sveci Božji, jer je 
to dokaz opakih strasti, velike srditosti i 
divljaštva. Govorimo ovdje o raznim be- 
stidnim riječima kao što i o onima, kojima 
se na bližnjega zaziva zlo, i zlo mu se želi 
i pogrđuje se. I takove su kletve i nedo- 
lične riječi dokazom nenaobraženosti i ne- 
oiesanosti onoga, koji se njima služi. I ta- 
kovi su ispadi griješni, premda su znak 
maglosti i časovitog uzbuđenja. 


Psovka i bogohulstvo je u pravom smi- 
slu riječi ona kletva, koju osuđuje sv. Pi- 
smo i veli, da oni koji kunu i proklinju, 
ne će biti posjednici Kraljevstva nebesko- 
ga. No time nije opet rečeno da bestidne 
riječi i kletve, kojima se zlo zaziva na bli- 
žnjega i njegov imetak nisu bez svakog gri- 
jeha, a osim toga znak su naobraženosti i 
neuljudnosti. 

Čovjek, kojemu je u svakoj zgodi na je- 
ziku bestidna riječ ili kletva, je nenaobra- 
žen, surov i neotesan — pa bio on barun 
ili najzadnji prosjak. 

Mnogi se izgovara: nagle sam naravi, 
brzo zakipi u meni, pa mi štošta izmakne, 
a pri tom ne mislim ništa zla. To sve pri- 
znajemo, ali naobražen se čovjek znade 
svladati, znade krotiti svoje zle nagone i 
ne dopušta, da mu ta surovost prođe u 
naviku. 'I u tom pogledu želimo, da bi se 
naša omladina oprla tim ružnim običajima, 
koji ne odaju naobraženog čovjeka. 

Posve opravdana je tužba, da su se u ne- 
kim našim krajevima iza velike svjetovne 
vojske ugnijezdile neke kletve i bestidni iz- 
razi, koje ni sam narod ne razumije. One 
se ovdje ne mogu zabilježiti, samo želimo, 
da nas Bog od njih štiti i očuva! 

Uzrok ružnom govoru i kletvama je 
ponajviše uzrok neumjerenost u pilu. 

Da je u alkoholu sakriveno najveće zlo, 
da je taj zao duh kriv svakoj surovosti, 
koja uzima čovjeku dobar glas, o tome 
nije potrebno da govorimo i pišemo. 

Mnogi je mladić tako ljubežljiv, dobar, 
lijepa vladanja i uljudnog razgovora. A 
kako brzo ga zavede zlo društvo, tako po- 
malo postane odan piću, i tu je konac nje- 
govoj uljudnosti i naobrazbi. Za roditelje 
mu više nije stalo. Prema ukućanima ne- 
ma više nikakvog obzira. U govoru nije 
više pažljiv. Najljepša čednost mu polako 
nestaje. Bustidne mu riječi ulaze polako u 
običaj. Jednom rječju postao je surov. 

/. Brajsa 

KATOLIČKA AKCIJA 


OBNOVA LJUDSKOGA DRUŠTVA 
U KATOLIČKOJ AKCIJI 


i. 

Svi mi osjećamo težinu našeg doba i 
slutimo skoru katastrofu bezdušnog kapi- 
talističkog društvenog poretka. Gledamo 
posljedice liberalizma, koji je na račun 
slobode stvorio na gospodarskom polju dva 
tabora: tabor bogatih gospodara i tabor 
sirotinje i nezaposlenih. 

Kapitalistička se klasa domogla ogrom- 
nog bogatstva izrabljivanjem malih, sitnih, 
slabih ljudi. Taj je sloj privilegovan, uživa 
plodove kulture i civilizacije. Živi u svim 
slastima ovog svijeta. 

No slabi, izrabljivani, osiromašeni i 
bespravni, kojima je uskraćeno i ono naj- 
potrebnije za pristojan ljudski život, vape 
za novim društvenim uređenjem i to pra- 
vednim uređenjem. Traže, da ih se prizna 
ljudima, i kao takvima da im se dade pri- 
stojan život, koji odgovara ljudskom do- 
stojanstvu. 

I s vremenom se našlo ljudi, koji su pri- 
tekli u pomoć tim nesretnicima. Oni su tu 
jadnu klasu okupljali, organizirali je, da 
se tako organizirani zajedničkim silama 
odupre kapitalu. Nastala je borba. Kroz 
nekoliko se desetaka godina već žestoko 
bori. Ko će pobijediti? Jamačno, zapo- 
stavljeni i bespravni. Promjena ljudskog 
društva mora da dođe. Kapitalizam je na 


umoru i proživljuje posljednje časove. On 
ima da se zamijeni nečim boljim, svježim, 
novim. A kako će biti to novo društvena 
uređenje? Hoće li biti boljševizam, faši- 
zam, kršćanski solidarizam . . .? 

II. 

Mnogi se boje i strepe, da će novo dru- 
štveno uređenje provesti komunizam. 
Kažu da je silno ojačao, da zauzima sve 
bolje položaje, iskorišćuje metež u svijetu. 
Napokon da raspolaže velikim kapitalom. 
Uspijeva mu revolucijonirati mase. Ko- 
minterna razvija silnu agitaciju nakon svog 
VII. kongresa održanog 1935. god. u Mo- 
skvi. Izgleda, kao da je uspio prodrijeti u 
sve države i u sve slojeve pučanstva. Izra- 
bljuje nezadovoljstvo i obećaje tim neza- 
dovoljnicima, koji su ogorčeni i puni re- 
volte na izrabljivače, raj na zemlji. On će 
ih osloboditi od kapitalizma i provesti 
pravedno društveno uređenje. 

III. 

Iako se to na prvi mah čini dobro, ipak 
je komunizam nemoguć da trajnije uredi 
ljudsko društvo. Boljševizam doduše do- 
nosi neko novo društveno uređenje. Mi se 
ovaj puta ne obaziremo na mogućnost i 
provedivost njegovih nauka. Ali on ne do- 
nosi ni ćudoredne ni pravedne obnove. 





Slika desno: 

S DUHOVNIH VJEŽBI DRUŠ- 
TAVA KATOLIČKE AKCIJE MU- 
ŽEVA I MLADIĆA U KLANJCU 

dapače niti je pozna, jer zastupa i uvodi 
u život čistu nećurednost i nepravednost. 
Boljševizam vidi u čovjeku samo materiju, 
meso, samo strasti i nagone. On se, d*akle, 
osniva na surovom i plitkom materija- 
lizmu. Zabacuje Boga, vjeru, prekogrobni 
život. Za njega je to varka, tlapnja. On 
zabacuje raj iza smrti. On ga traži i obe- 
čaje svojim pristašama ovdje na zemlji. 

Pa ipak taj boljševizam traži od pri- 
staša, da se odreknu sebe, svojih težnja i 
ciljeva, i da se žrtvuju za opče dobro. Gdje 
je boljševizmu nagrada za traženje te žrtve 
odricanja? Zar sila i knut? Zar se ljudi 
oko boljševizma još nijesu naučili iz isku- 
stva, iz tisućljetne povijesti, te učiteljice 
života, da pojedinci, po svojoj prirodi, naj- 
savjesnije i najoduševljenije rade za neku 
svoju vlastitu imovinu i korist, a kako je 
malo izuzetaka, malo junaka koji se žr- 
tvuju svom dušom za cjelinu, za opću 
korist? Kad bi taj izuzetak postao pravi- 
lom, bio bi moguć takav boljševizam! 
Ljude pak silom i knutom siliti da se od- 
reknu sebe, da rade za opće dobro svom 
svojom snagom, a bez više ćudoredne i 
vjerske pouke, jest ludost. Zar nam ne 
pokazuje svakidašnje iskustvo, da čovjek 
sam po sebi nije dosta jak, da bez svrhu- 


naravnih razloga sam svojom voljom mi- 
jenja svoju narav, koja je i onako na zlo 
sklona? Ne. Mi to ne možemo. 

Kako može nauka, koji se ne osniva na 
nekim višim načelima, načelima, koja po- 
čivaju na Bogu, prekogrobnom životu, za- 
htijevati žrtvu odreknuća sebe, svojih pri- 
rodnih čežnja? Zar se to može zahtijevati 
od onih koji ne priznaju moral, savjest i 
to savjest, koja ima svoj osnov na Bogu? 
Nipošto! 

Kako vidimo socijalizam bez vjerske i 
ćudoredne obnove ne rješava socijalnog pi- 
tanja. Čovječanstvo treba da se izliječi od 
vjerske i ćudoredne krize, a iza nje će doći 
rješenje i društvenog poretka. Svladati ka- 
pitalizam, a ne provesti i ćudoredni preo- 
kret — uzaludan je posao. To znači odu- 
zeti sadašnjim kapitalistima njihovo bo- 
gatstvo, da si ga može prisvojiti nekolicina 
komunističkih gavana i vođa, a sirotinja 
ostane, gdje je i bila. Tako je to danas u 
Rusiji. Rješenje treba tražiti u vjersko- 
ćudorednoj obnovi društva i kršćanskoj 
pravdi, koju je Krist naučavao, a nosi je 
i propovijeda Katolička Akcija. 

Kavran Stjepan 


ZA RAD U DRUŠTVIMA KATOLIČKE AKCIJE 

I. sijelo 


1. Kukolj u pšenici - 

2. Ozdravljenice Tulasne i Angault 

3. U svibanjsko jutro (pjesma) 

4. Slučajnosti 

II. sijelo 

1. Bog u tri osobe 

2. Uz koga ćemo 

3. Kraljica apostola (zborna pjesma) 

4. Slučajnosti 

III. sijelo 

1. Život 'bi. Dj. Marije 

.2. Stota godišnjica zbora duhovne mladeži za- 
grebačke 

3. Majci (pjesma) 

,4. Slučajnosti 


IV. sijelo 

1. Duhovno hodočašće u Lurd 

2. Nepogrešivost pape 

3. Pred svetom pećinom na rastanku (pjesma) 

4. Slučajnosti 

V. sijelo 

1. Gospina dobročinstva u Lurdu 

2. Komunizam i omladina 

3. Dar nebeskoj Majci (pjesma) 

4. Slučajnosti 

VI. sijelo 

1. Poniznost 

2. Obnova ljudskoga društva 

3. Budi uljudan 

4. Slučajnosti 

Napomena: Kod svakoga sijela prije nazna- 
čenoga rasporeda treba obaviti: 1. Čitanje zapis- 
nika; 2. Razgovara se o predavanju zadnjega 
sijela; 3. Ustanovljuje se, jesu li izvedeni za- 
ključci zadnjega sijela. 

A PO STOLA T SV. ĆIRILA 1 METODA 


IZ GOVORA SV. OCA 


»Čini nam se kao da vidimo, gdje iza 
1050 godina dolazi pred nas veliki vaš sv. 
Metodi je, svraćajući se svetoj Stolici. On 
se napose ućinia njezinim apostolom i go * 
tcvo mučenikom, jer ga je njegova vjer- 
nost svetoj Stolici stajala nevjerojatnih mu- 
ka, trpljenja i samopregora. Proslava je 
1050-godišnjice smrti sv. Metodija naj- 
opravdanija proslava i povijest Otkuplje- 
nja među slavenskim narodima . . .« 

Prigodom rimske proslave 1050-godiš- 
njice smrti sv. Metodija, posjetili su razni 
slavenski narodi svetog Oca. Tom im je 
ugodom održao govor o značenju Metođi- 
jeva jubileja. Među inim je riječima po- 
ni enuo i gore navedene. Po svemu se vidi, 
da sadanji Namjesnik Kristov ide tragovi- 
ma svojih velikih pretšasnika i u pogledu 
svetoga Jedinstva. U tom pogledu nema 
naime bolje i sigurnije propagande, nego 
li je širenje Ćirilo-Metodijske ideje. Za tu 
je misao živio i umro sv. Ćiril, tu je osta- 
vio u baštinu sv. bratu Metodiju. Sv. je 


Metodije ostao tako vjeran svojoj zadaći, 
da je za nju, kako lijepo spominje sam 
sveti Otac, i »nevjerojatne muke, trpljenja 
i samopregor pridonio«. 

Sasma je jednaka zadaća i cilj našega 
Apostolata sv. Ćirila i Metodija. Naš apo- 
stolski rad za sveto Jedinstvo je nastavak 
rada svete Braće. To je rad molitava i žr- 
tava, da se uskori onaj sretan čas da svi 
budu jedno. To je ujedno nastavak one 
predivne molitve samoga Gospodina, kad 
je na posljednjoj večeri molio, da svi budu 
jedno. Naš se Apostolat ne bavi nikakvim 
prozelitizmom, nego samo i jedino duhov- 
nim sretstvima. Ta su pak svima dopu- 
štena, ta su i ujedno sveta. Dići svoje ruke 
sa samim Gospodinom prema Ocu nebe- 
skome smije svatko, zapravo i mora sva- 
tko. Svako se dijete smije obratiti i k ne- 
beskoj Majci, kao Majci svetoga Jedinstva. 
Svaki smije, zapravo i mora nasljedovati 
rad i primjer svete Braće, prvih slavenskih 
Apostola. D. 


Vijesti iz kršćanskog Istoka 


JUGOSLAVIJA. Južna Srbija. Južna Srbija 
trpi na nedostatku crkvi i svećenstvu. Obojemu 
nedostatku želi da doskoči revni biskup skopljan- 
ski Dr. Ivan Fr. Gnidovec. Unatoč velikih za- 
preka (siromaštvo katoličkog puka i nesklonost 
pravoslavne vlade) nastoji revni biskup da sagradi 
što više crkvi. Prije godinu dana sagradio je crkvu 
sv. Antuna u Gusinju, a na blagdan Krista Kralja 
crkvu sv. Josipa u Bistrenici. U Skoplju samom 
podigao je sirotište s kapelom sv. Josipa. 

ČEHOSLOVAČKA. Palestinsko društvo če- 
ških katolika proslavilo je uspomenu sv. Ćirila i 
Metoda time, što je u čast sv. apostola podiglo 
na Maslinskoj gori spomen kapelu. Na povratku 
u domovinu pohodilo je društvo rodni grad sla- 
venskih apostola Solun, te zaključilo, da će i tu s 
vremenom podići kakav spomen sv. apostolima. 

POLJSKA. Unijatska biskupija u Pinsku. Osno- 
vana je koncem god. 192 f. U ovih 10 godina di- 
gao se znatno vjerski život u toj biskupiji. Broj 
župnih crkvi porastao je od 97 na 130. Broj fi- 
lijalnih crkvi od 8 na 21. Broj kapela od m na 
136. U to vrijeme osnovao se 1 muški i 1 ženski 
novi samostan. Sagrađeno je bogoslovsko sjeme- 
nište u Pinsku, dječačko sjemenište u Drohvčinu, 
te biskupska rezidencija u Pinsku. Pinsk je postao 
središte unionističkog rada u Poljskoj. 



Na hlade 

SVETIŠTE MAJKE BOŽJE LURDSKE U ZAGREBU 

LURDSKO SLAVLJE U ZAGREBU 


Sudjelovanje naše. 

Blagoslov temeljnog kamena lurdske bazilike 
u Zagrebu pretvorio se je u veliko lurdsko slav- 
lje. Zagreb je još jednom pokazao svoju ljubav 
prema Majci Božjoj Lurdskoj. Možemo slobodno 
reći da ovakova lurdskog slavlja u Zagrebu, još 
nije bilo. Prisustvovalo je između 20 i 30 hiljada 
ljudi. 

Pripreme na slavlje. 

Uprava je Svetišta predviđala sudjelovanje 
mnoštva vjernika, pa se je odlučila da proslava 
bude obavljena u velikom franjevačkom vrtu, na 
kome se nalazi gradilište za 'novu crkvu. Na 
uličnoj fronti dugoj 120 metara bili su podignuti 
visoki slavoluci, obučeni u zelenilo i spojeni du- 
gim vijencem od 1 50 metara. Na stupovima su 
lepršale hrvatske trobojnice. Po sredini su im- 
provizirana ukusno ukrašena ulazna vrata s hr- 
vatskim i papinskim zastavama. 

U vrtu je do samog samostana podignut oltar 
prema nacrtu umjetnice gospođe Zenaide Bandur. 
Nad oltarom je improvizirana lurdska spilja, u 
koju je smješten kip Majke Božje Lurdske, koji 
je preklanjske godine hrvatsko narodno hodoča- 
šće donijelo iz Lurda. U pozadini, iznad oltara, na 
vanjskoj stijeni Svetišta napravljen velik ukusan 
križ od žarulja, koji je u noći davao oltaru i 
spilji još čarobnijL izgled. Pred oltarom bila je po- 
dignuta prostrana tribina, na koju je bio po- 
stavljen i kamen koji je trebalo blagosloviti. 

Devetdnevne misije. 

U cilju da vjernici ovom prigodom uberu što 
više duhovnih dobara, priređene su u Svetištu 
devetdnevne misije kao priprava za proslavu. Za 
propovijednika je bio određen preč. O. Petar 
Vlašić. Ali kako je on posljednji čas bio zapriječen, 
prva su ga 3 dana zamijenili msgr. Dr. Vjekoslav 
Vagner, O. Augustin Sparažić gvardijan franje- 
vaca konventualaca i O. dr. Petar Grabić. 

O. Vlašić je na Josipovo preuzeo misije i odr- 
žao ih do svršetka, 24. ožujka. Vjernici su u to- 
likom broju hrlili na propovijedi, da je svako 
veče trebalo držati 2 propovijedi i blagoslov, prvi 
put u 6, drugi put u 7V2 naveče. Tih je dana, a 
osobito na Josipovo Blagovijest, u malome lurd- 
skom Svetištu podijeljeno preko 3.000 svetih 
pričesti. - v 

Pozivanje kumova i gostiju. 

Među društveni odbor, sastavljen od gospođa 
Marije Babić, Zlate Svoboda, Vilme Majdić i go- 
spodina dra Ilije Sedera s jednim franjevcem obi- 
šao je viđenije dobrotvore Svetišta i građane, da 
ih pozove na proslavu. Gospodin predsjednik dr. 
Vlatko Maček i gospodin dr. Ante Trumbić bili 
su pozvani od posebnog odbora, u kome su se 
nalazili O. Ivo Menđušić i gosp. Ivo Schoppel. 


Isto je tako bi pozvan i gradonačelnik gosp. dr. 
Erber, dok su pojedina društva pozvala svoja 
bratska društva. 

Na proslavu je iz Splita stigao i mnogopošto- 
vani Provincijal O. dr. Fra Stanko Petrov. 

Kumovi i kume. 

Kolik je bio interes za proslavu, pokazuju go- 
spoda kumovi i gospođe kume, koji su se rada 
odazvali da kumuju kod blagoslova temeljnog 
kamena lurdske bazilike. Između ostalih osobno 
su prisustvovali i kumovali: 

Mnogopoštovani O. dr. Fra Stanko Pe- 
trov, provincijal franjevačke provincije presv. 
Otkupitelja. Zatim i gospođa gradonačelnikovica 
Paula Erber, predsjednica društva Hrv. kat. 
žena gospođa Marija Babić, gospođica Ma- 
rija B a r i ć, gospođa Viktorija Bitter- 
m a n, gospođa Josipa C a g a r i ć, gospodin 
Valentin Cella, gospodin dr. Š i m e C vi- 
ta n o v i ć primarius bolnice, gospodin Stje- 
pan Horvatović, gospodin direktor Fra- 
njo Hrustić, Hrvatski Radiša sre- 
dišnjica Zagreb (preko gospodina Milana 
P r pi ć a), gospodin Josip Kliman predsjed- 
nik Trećega Reda na Kaptolu, gospođa Marija 
K o h n, gospođa Elizabeta Kovačević, 
gospodin Krešimir Lomnicki, gospođa 
Matilda Lončar, gđa Herma Mrkša su- 
pruga banskog savjetnika, gospođa, gospođa A n - 
kiča Pernar supruga hrvatskog narodnog za- 
stupnika gospodina dra Ivana Pernara, gospođa 
Marija P i 1 a j, gospođa Beata Seder, pred- 
sjednik društva Hrvatskih Katoličkih Muževa 
gospodin dr. Ilija Seder odvjetnik, tajnica 
društva Hrv. Kat. ena gospođa Zlata Svo- 
boda, sveučilišni profesor monsignor dr. J. 
Š i m r a k, gospođa Ljubica Težak, gospođa 
Jelka Torbar supruga hrv. nar. zastupnika 
gospodina dra Josipa Torbara i gospođa Kata- 
rina Vuksan. 

Prijepodnevna proslava. 

I ako je Blagovijest radni dan, malo je lurd- 
sko Svetište od 5 sati ujutro pa do podne uvijek 
bilo prepuno vjernika. U 7 sati je preč. propo- 
vjednik O. Petar Vlašić odslužio sv. Misu za 
članove i članice Trećega Reda i svih društava 
Katoličke Akcije (Muževa, Žena, Mladića i Dje- 
vojaka), koji su se svi pod sv. Misom pričestili. 
Prije pričesti održao je preč. O. Vlašić kratak 
euharistijski nagovor. Na koru je pjevao ženski 
zbor Trećega Reda. 

Radi vjetra i nestalna vremena svečana sveta 
Misa nije mogla biti održana u vrtu, nego u 
Svetištu. Otpjevao ju je i propovijed održaa 
mnogopoštovani O. provincjal dr. Fra Stanka 
Petrov, dok je Muški pjevačk zbor na koru 
pjevao Gruberovu četveroglasnu sv. Misu. 



Slika desno: 

GOLEMO MNOŠTVO NARODA 
IZMEĐU 20 do 30 TISUĆA SUDJE- 
LOVALO JE NA SVEČANOSTI 
BLAGOSLOVA TEMELJNOG KA- 
MENA NOVE BAZILIKE MAJKE 
BOŽJE LURDSKE U ZAGREBU 


-..Na Blagovijest 25. ožujka 1936. J 



mmm 



Na slici je [jos jedr.a između kuma 
i preč. g. dr Vjekoslav A'agner, a iza 
preuzv. g. nadbiskupi o. đr fra Petar 
Grabić, • gvardijan samostana Majke 
[Božje Lurđske. 


te mu oduševljeno klicalo. Pred nadbiskupa je 
izašao kler na čelu s mnogopoštovanim provin- 
cijalom O. drom Fra Stankom Petrovim, 
mnogopoštovanim O. gvardijanom drom Fra 
Petrom Grabićem, prečasnim monsigno- 
rom drom V jeko slavom Vagnerom, 
drom Mijom Selecom i s članovima fra- 
njevačke redovničke obitelji. Dočeku su prisu- 
stvovali predsjednici društava s društvenim za- 
stavama te gospođe kume zastava koje su imale 
biti blagoslovljene. 

Preuzvišenoga je nadbiskupa pozdravio mno- 
gopoštovani Otac gvardijan, a nato mu je dje- 
vojčica Melanija Schoppel predala kitu cvijeća i 
nazvala dobrodošlicu. 

Blagoslov društvenih zastava. 

Kad je nadbiskup stigao na tribinu, tamo je 
već uz ostale uzvanike bio i gradski načelnik 
gospodin E r b e r. 

Gospođa Zlata Svoboda zamolila je, kao 
kuma, preuzvišenoga nadbiskupa, da blagoslovi 
zastavu Trećega Reda, koju su po nacrtu gđe Ze- 
naide Bandur izradile gospođe iz Trećega Reda i 
iz društva Hrv. Kat. Žena. Nakon blagoslova za- 
hvalila mu se je gospođa kuma i zastavu predala 
barjaktaru. 


Doček društava i gosti. 

U 5 sati poslije podne već se je nepregledno 
mnoštvo svijeta sleglo u franjevački vrt. Mno- 
štvo je okupiralo i Zvonimirovu ulicu pred vr- 
tom tako da je za puna 4 sata morao biti obu- 
stavljen tramvajski i kolni promet. Sve terase, 
balkoni i prozori okolnih palača, te svi zidovi i 
plotovi s kojih se je nešto moglo vidjeti, biti su 
načičkani ljudima. 

Prije 5 sati počeli su stizavati gospoda kumovi 
i gospođe određeno posebno mjesto na tribini 
pred oltarom, a do temeljnog kamena mnoštvo 
je aklamiralo gospodina dra Antuna Trum- 
b i ć a i gospodina dra Ivana Pernara, koji 
je na proslavu došao kao izaslanik gospodina dra 
Vjekoslava Mačeka. 

Istodobno su pridolazila razna društva sa svo- 
jim zastavama i zauzimala mjesto pred tribinom, 
dok su red držali FIrvatski Skauti potpomognuti 
od vatrogosnih četa sa Sigečice i Kanala. 


Doček preuzvišenoga nadbiskupa koadjutora. 

Točno u 5 sati stigao je preuzvišeni nadbi- 
skup koadjutor dr Alojzije St epinac u 
pratnji svoga tajnika preč. dra Franje Še- 
p e r a. Dočekalo ga je na ulici veliko mnoštvo, 


Slika desno 

PREUZV. GOSP. DR ALOJZIJE 
•STEPINAC, ZAGREBAČKI NAD- 
BISKUP KOADJUTOR, OBAVIO 
JE SVEČANI BLAGOSLOV TE- 
MELJNOGA KAMENA SVETIŠTA 
MAJKE BOŽJE LURDSKE 
U ZAGREBU 

Na to je gosp. dr. Seder zamolio preuzviše- 
noga nadbiskupa da blagoslovi 5 zastava društava 
Katoličke Akcije. Za blagoslov zastave Hrv. Kat. 
Muževa zahvalile su mu se kume gospođe Mila 
Granitz i Beata Seder, za zastavu Hrv. Kat. Žena 
kuma gospođa Marija Babić, Hrv. Kat. Mladića 
kuma gospođa Ana Badalić, Hrv. Kat. Djevojaka 
kuma gospođa Zlata Svoboda. Posljednja je bla- 
goslovljena zastava Mladih Junaka. Sve su te za- 
stave dar odnosnih kuma. 

Čitavo je mnoštvo moglo lijepo pratiti obred 
blagoslova i odnosne govore, jer su za ovu pri- 
godu bila instalirana 3 megafona, koji su tako do- 
bro funkcionirali, da se je svaka riječ jasno čula 
i u pokrajnim ulicama. Mnoštvo je putem mega- 
fona neprestano obavještavano o svemu što se na 
tribini događalo. 

Prije početka blagoslova zastava koncentrirala 
je glazba tramvajskih namještenika, a nakon bla- 
goslova Muški pjevački zbor Svetišta otpjevao je 
uz pratnju orkestra Zajčevu »Ave Marija«. 

Blagoslov temeljnog kamena bazilike. 

Nakon odane počasti na blagoslovljenim za- 
stavama, stupio je pred preuzvišenoga nadbiskupa 
koadjutora mnogopoštovani gvardijan O. dr. 
Grabić i održao govor o velikom djelu koji u 
taj dan poduzimlje Franjevački samostan, Zagreb 
i sav hrvatski narod koji hoće da Mariji, Kraljici 
Hrvata, sagradi veličanstven hram. Zamolio ga je, 
da blagoslovi temeljni kamen. 

Na to je uslijedio lijep obred blagoslova te- 
meljnog kamena. Nadbiskup je sa svojom prat- 
njom sašao s tribine i uputio se k drvenom križu 
koji je bio usađen na mjesto gdje će stajati glavni 
oltar nove bazilike. Kad je blagoslovio taj križ i 
to mjesto, otišao je naokolo tragom temelja nove 
crkve te ih uz molitvu škropio blagoslovljenom 
vodom. Vrativši se na tribinu, pristupio je te- 
meljnom kamenu, te ga prema obredniku blago- 
slovio. Međutim su se gospoda kumovi i gospode 
kume potpisivali na povelji od pergamene, koju 
je divno izradila gospođa Olga Hocker, profeso- 
rica na Umjetničkoj Akademiji . u Zagrebu. Uz 
preuzv. nadbiskupa te kumove i kume potpisali 
su se i ugledni uzvanici kao g. dr. Trumbić s 
gospođom, g. dr. Pernar, gradski načelnik gosp* - 
Erber itd. Tekst povelje donosimo na drugom 
mjestu. 

Nakon što je povelja bila pročitana mnoštvu, 
pohranjena je u limenu kutiju, u koju je ubačeno- 
nekoliko komada kovanog novca. Kutija je za- 
nitana, položena u udubinu temeljnog kamena, 
zatim pokrivena kamenom pločom i cementirana. 

Na svršetku je pjevački zbor otpjevao Hlud- 
nikovu »O Marijo, ti majko čista!« 

Sad je pred zvučnik (mikrofon) stupio na- 
rodni zastupnik gosp. dr. Ivan Pernar te u ime 
gosp. predsjednika dra Vlatka Mačeka pozdravio 
ovo slavlje i sve Hrvate katolike koji na njemu 
sudjeluju obećavši da će složni Hrvati i dalje 
ostati vjerni Mariji, svojoj Kraljici. 

Pozdrav dra V. Mačeka i govor dra Pernara 
bili su burno pozdravljeni. 


Zatim je u ime društava koja se kupe oka 
Svetišta Majke Božje Lurdske govorio gosp. dr. 
Ilija Seder, a nakon njega predsjednik Hrv. Kat. 
Muževa župe sv. Marka gosp. dr. Velimir De- 
želić ml. 

Lurdska procesija. 

Sad se je sve to ogromno mnoštvo svrstalo u 
divnu procesiju. Poslije školske djece išla su mno- 
gobrojna društva pod svojim zastavama moleći 1 
pjevajući lurdske pjesme. Za glazbom išao je kler 
i nošeno Svetotajstvo pod nebnicom, praćeno sa 
dva niza ženske školske djece s vijencima na 
glavi, Svetotajstvo je nosio preuzvišeni nadbiskup 
koadjutor. 

Za Svetotajstvom stupali su kumovi i kume, 
pa ugledni uzvanici, kao gosp. gradonačelnik Er- 
ber s gospođom, dr. Trumbić s gospođom, dr. I. 
Pernar s gospođom, msgr. dr. Janko Šimrak, rav- 
natelj nadbiskupskog sjemeništa msgr. Krešimir 
Pećnjak i t. d. 

Za njima su išle časne sestre, a onda ostali 
vjernici, dok je ostalo mnoštvo pravilo špalir. 
Divno je bilo pogledati na mnoštvo, koje u li- 
jepu redu pobožno stupa u procesiji i neprestana 
naizmjence pjeva i moli. Skoro sve kuće na uli- 
cama kojima je prolazila procesija blie su bogata 
rasvijetljene, neke upravo raskošno. 

Završetak proslave. 

Kad se je na povratku sve to ogromno mno- 
štvo u najboljem redu opet sleglo u franjevački 
vrt, popeo se je na terasu samostana preč. pro- 
povjednik O. Petar Vlasić i održao zanosan za- 
ključni govor misija. Govorio je pod dojmom ri- 
jetko viđenoga prizora i zanio slušateljstvo, koje 
mu toliko duguje za njegove propovijedi što ih 
je u misijama u crkvi održao. 

Nakon što je Otac propovijednik udijelio pa- 
pinski blagoslov na završetku misija, glazba je 
intonirala, a sva masa prihvatila i oduševljeno 
zapjevala »Tebe Boga hvalimo«. Poslije nego šta 
je Pjevački zbor zapjevao Ocvirkovu »Divnoj* 
dakle tajnu ovoj« te zapjevana pjesma Kraljici 
Hrvata i udijeljen bio blagoslov, svijet se je mirno 
razišao svojim« kućama, skoro u 9 sati. Ustrajao- 
je i ostao kod proslave za preko 4^ sata. A 
mnogo je pobožnih duša i nakon toga do kasna 
ostalo moleći i pjevajući pred lurdskom spiljom. 

Tako je završeno ovo veliko Marijino, lurd- 
sko slavlje u našem Zagrebu. Ono je bjelodana 
pokazalo, kako je Zagreb odan Bezgrešnoj lurd- 
skoj Djevici. Ono ■ je ujedno zalog, . da će kao 
glavni grad svoj Hrvatskoj prednjačiti, da što 
prije dođemo do izgradnje velebne bazilike, koja 
treba da bude narodno hrvatsko Svetište u čast 
Majci Božjoj Lurdskoj. 

I ovdje, neka je topla hvala, a od presvete 
lurdske Djevice obilna plata svima koji su mo- 
litvom, trudom, sudjelovanjem i doprinosima 
omogućili tako veliku katoličku i hrvatsku ma- 
nifestaciju u čast Mariji, našoj Majci i vječnoj 
Kraljici. * 

POVELJA POHRANJENA U TEMELJNI 
KAMEN. 

U ime Božje! Amen! 

Hrvatski katolički narod, na blagdan Navije- 
štenja Majke Božje — 25 ožujka 1936 — na go- 
dišnjicu onoga dana kadno je Bezgrješna Djevica 
1858 god. sama o sebi rekla maloj Bernardici: 
Ja sam Bezgrješno Začeće. 

Bogu na slavu, Bezgrješnoj na čast, 
kao dokaz iskrene zahvalnosti, žive vjere, ne- 
pokolebljive nade u Boga i Majku Božju: 

postavlja ovaj ugaoni kamen naumi jenom i 
dugo željenom narodnom hrvatskom svetištu 
Majke Božje Lurdske, nebeske naše Kraljice. 

Njoj, Pomoćnici kršćana, Utočištu grješnika, 
Suotkupiteljici ljudskoga roda, Zvijezdi spasa u 
tmurnoj noći današnje ćudoredne pokvare, ne- 
vjere i krivovjerja, društvenog rasula i opće ratne 
opasnosti. 

Hrvati katolici kane podići veličanstvenu 
crkvu, za koju je ljubljanski arhitekt sveučilišni 
profesor Josip Plečnik izradio divan nacrt, a na 
to ih potiče sinovska harnost za bezbrojna prim- 
ljena dobročinstva, uzdajući se, da će ona biti 
kao zalog sretnije budućnosti hrvatskoga naroda 
na ovoj zemlji i jamstvo vječnoga spasa pred li- 
cem Božjim i licem Majke Božje u vječnoj Do- 
movini, koja nam je po Krvi Sina Božjega Isusa 
Krista sretno otvorena. 

Naš hrvatski narod, uz pomoć Božju i Majke 
Božje, Kraljice Hrvata, počinje ovo sveto i Bogu 
ugodno djelo u svom bijelom Zagrebu, u Župi sv. 
Petra, na Zvonimirovoj ulici, danas, na Blago- 
vijest 1936 godine, dok upravljaju: 

Katoličkom Crkvom Sv. O. Papa Pjio XI, 
Zagrebačkom Nadbiskupijom narodni miljenik 
Nadbiskup — jubilarac preuzv. gosp. Dr,. Antun 
Bauer, i uza Nj njegov dični Koadjutor preuzv. 
gosp. Dr Alojzije Stepinac, 

Slobodnim kr. glavnim gradom Zagrebom 
Gradonačelnik gosp. Rudolf Erber, 

Franjevačkom Provincijom Presv. Otkupitelja 
Provincijal mp. O. Fra Stanko Dr Petrov," 



O. Dr FRA PETAR GRABIĆ 

gvardijan samostana Majke Božje Lurdske u Zagrebu, govori na proslavi 
blagoslova temeljnoga kamena nove crkve Gospe Lurdske. 


Župom sv. Petra Župnik msgr Dr Josip Lon- 
čarić, 

»Domom Gospe Lurdske« u Vrbanićevoj ulici 
Gvardijan mp. O. Fra Petar Dr Grabić. 

U 5 sati poslije podne, po Rimskom Obredniku, 

Preuzvišeni gosp. Nadbiskup Dr Alojzije Ste- 
pinac blagoslovio je ugaoni kamen i temelje, dok 
su tomu svečanom obredu prisustvovali pobožni 
vjernici u velikom broju, zagrebački svjetovni i. 
redovnički Kler, Gradonačelnik Rudolf Erber i 
ovi svjedoci toga čina i kumovi nove crkve, vi- 
soka i cijenjena gospoda i gospođe. 

Majko Božja i Majko naša Marijo, Neoskvr- 
njena Gospe Lurdska, primi ovaj dar svoga hr- 
vatskog i katoličkog naroda, i nova crkva neka 
se digne što prije i neka bude spomenik njegove 
vjere i njegove ljubavi, dokaz njegova ufanja u 
Te, svemoćna Kraljice neba i zemlje i Nado naša 
u životu i na smrti! Amen. 



EKSPRESNE PRUGE ZA SVE KRAJEVE SVIJETA 


NOVI 

MODERNI 
PREKO- 
OCEANSKI 
ORIJ AŠI 

Luke ukrcavanja: 

Genova 
Trst 
Split i 
Dubrovnik 


Informacije kod: „ITALIA'COSUUCH" ZAGREB 

Trg Kralja Tomislava 13 — Telefon 2841 

IZGUBLJENO TREBA BRZO NADOKNADITI 

Svaku izgubljenu stvar treba brzo nadoknaditi, a naročito uslijed bolesti 

izgubljeno zdravlje 


Različne bolesti koje ruše ljudski orga- 
nizam ostavljaju iza sebe duboke tragove 
i posljedice. U času kad je bolesnik pre- 
bolio bolest događa se vrlo često, da opo- 
ravak ne ide brzo i sigurno. Oslabljenje 
tijela, a prema tome, i svi njegovi dijelovi 
ne rade kako bi trebalo. Rekonvalescent 
nema apetita te ni volje za jelo, a na- 
ravna je posljedica toga, da tijelo ne pri- 
majući dovoljno hrane, ne može da se 
oporavi, pa u koliko mu se ne vrati od- 
mah apetit, treba mu davati sredstva, koja 
brzo djeluju na jačanje krvi i unose u nju 
dovoljnu količinu željeza, Takav prepa- 
rat koji krvi daje željeza, poznat svim li- 
ječnicima, isproban s uspjehom od stotina 
tisuća osoba, je »Energin« za jačanje krvi, 
živaca i apetita. To je preparat u kojem je 
uspjelo spojiti željezo s još nekojim hra- 
nivim sastojinama u takovoj formi, da 
ga želudac lako prima i pruža krvi. Da- 
jući krvi željeza jača se krv, a time i ci- 
jelo tijelo. Odrasli uzimaju »Energin« 3 


puta na dan po jednu veliku kašiku prije 
jela. Djeca 3 puta na dan po 1 malu ka- 
šiku prije jela. »Energin« hranivo sred- 
stvo za krv i živce s uspjehom se rabi kod 
slabokrvnosti, opće tjelesne slabosti, kod 
oporavka iza bolesti nervoze, razdrazlji- 
vosti, besanice, kod zaostajanja u tjele- 
snom razvitku, engleske bolesti, pomanj- 
kanja i nedovoljnog mlijeka kod dojilja, 
poslije malarije i pomanjkanja apetita i na 
kraju za opće jačanje tijela i krvi. 

Tko je slabokrvan, blijed, slabih živaca 
i bez apetita, podajte mU za jačanje krvi 
»Energin«. 

»Energin« dobiva se u svim apotekama 
u zatvorenim (originalnim bocama) od 
pola litre, 1 boca »Energin« 35 Din. Po- 
štom šalje: Laboratorij »Alga«, Sušak. 

3 velike boce »Energin« 110 Din, 6 
boca »Energin« 220 Din i t boca badava. 
12 boca »Energin« 440 Din i 2 boce 
badava. 




RAVL | E 

ovitih svojstava bilja upotrebom 
„nciivoAN CAJA“ mješavine naročitih ljeko- 
vitih biljki po propisu Doktora R. W. P e a r- 
sona šefa liječnika u Bengaliji (Engl. Indija). 

Dugogodišnjim iskustvom ustanovljena je 
vrijednost „HERSAN CAJA“ i to sa nedvoj- 
benim uspjehom kod oboljenja : ovapnjenja 
arterija, bolesti kolanja krvi, ženskih bolesti, 
bolova kod menstruacije, (mijena mjes. pranja), migrene, reumatizma, bolesti 
bubrega, bolesti jetara, smetnja u želucu, otrovanja, zatvorenosti, gihta, crevmh 
oboljenja, haemorroida, općenitom i prenaglom debljanju, te proti žgaravici. — 
„HERSAN CA)“ dobiva se u svim apotekama. Uzorak šalje Vam badava: 

RAD IO SAN, ZAGREB 


DllKL] ANINO VA. 1. 


S. tr. 14001 1985 


NAŠA GOSPA LURD3KA" izlazi svakog mjeseca jedamput. Pretplata 15 Din na cijelu godinu (za inozemstvo 30 Din.) 
Pojedini broj 150 Din. - Uprava „Naše Gospe Lurdske", Zagreb, Trg Kralja Tomislava 21. „Našu Gospu Lurđsku" izdaje 
Konzorcij Kuće Dobre Štampe nakladom Hrvatskoga Književnoga Društva sv. Jeronima. Za vlasnika, izdavača i uredništvo 
odgovara Dr Josip Andrić, Zagreb, Trenkova ulica 1. — Tisak Nadbiskupske Tiskare u Zagrebu. Za tiskaru odgovara: Stjepan 
Marinović, Zagreb,' Kamaufova ulica 16. — Omot je offset-tisak Zaklade Tiskare Narodnih Novina (odgovara V. Kirin. 

Zagreb, Deželićeva ulica 2.) 

HRVATI! KATOLICI! 


Rodoljubna dužnost od svihnas 
traži, da budemo članovi najraši- 
renije prosvjetne hrvatske usta- 
nove — Hrvatskoga Književnog 
Društva sv. Jeronima! 

To Društvo osnovao je zagrebački nadbi- 
skup kardinal Juraj Haulik, da bude opća na- 
rodna svojina te da širi pravu prosvjetu u naj- 
šire slojeve hrvatskog naroda. Hrvatsko Knji- 
ževno Društvo sv. Jeronim od početaka svojih 
pa do danas časno je odgovorilo toj svojoj svrsi 
i neumornim radom uvelike zadužio hrvatski 
na,rod. 

Zato ne smije biti ni jednog 
Hrvata-Katolika, koji ne bi pot- 
pomagao tu opću narodnu usta- 
noivu i širio njezina izdanja! 
Zato ne smije biti ni jedne hr- 
vatske i katoličke kuće, u kojoj 
bar jedan član nije upisan u Dru- 
štvo sv. Jeronima! 

Upisnina u Hrvatsko Društvo sv. Jeronima 
stoji samo 10 dinara (koji se mogu poslati 
izravno na Društvo ili preko veleč. župnika). 
Svaki takav član dobije ukusnu diplomu i ima 
pravo na veliki poput na svim jeronimskim 
izdanjima. Naši su stari svoju djecu već pri- 
godom krštenja učlanjivali u Jeronimsko Dru- 
štvo, pa taj lijepi običaj treba i nadalje ču- 
vati i širiti! 

Još će veću korist hrvatskoj pučkoj pro- 
svjeti učiniti onaj, koji postane doživotnim je- 
ronimskim članom. Taj će, dok bude živ, svake 
godine primati besplatno pet knjiga je- 
ronimskih redovnih izdanja. Uvaživši teške da- 
našnje prilike Društvo pristaje, da mu se 


svota od 300 dinara isplati u deset mjesečnih 
obroka (svaki mjesec po 30 Din)... Svak ne 
će moći uplatiti toliku svotu, ali zato' se 
može naći u svakom selu bar je- 
dan Hrvat, koji će žrtvovati kroz 
deset mjeseci po 30 Din za do- 
brobit najraširenije hrvatske 
prosvjetne ustanove. Dužnost je svih 
nas, da takve ljude pronađemo i da ih nago- 
vorimo, neka postanu doživotni jeronimski 
članovi. 

Ako bi tko htio »da b e sip 1 a t n o prima 
svake godine, dok je živ, deset knjiga re- 
dovitih i izvanrednih jeronimskih izdanja, tre- 
ba da uplati 600 dinara (može ih otplatiti ta- 
kođer u 10 mjesečnih obroka po 60 dinara), t 
takvih se ljudi može naći u svakoj župi, pa 
treba da svi jurišamo na njih, da ne uzmanj« 
kaju u svojim dužnostima prema najrašireni- 
joj hrvatskoj prosvjetnoj ustanovi. 

Obitelji, društva i druge ustanove mogu ta- 
kođer postati članovi Hrvatskoga Književnog 
Društva sv. Jeronima, no oni uvijek plaćaju 
trostruko (t. j. 30 ili 900 ili 1800 dinara), 
jer je i njihovo opstojanje trajnije. 

Kome god je stalo do napretka hrvatskog 
naroda, mora da potpomaže i njegovu pro- 
svjetu, jer bez (prosvjete nema ni napretka. 
Pučka prosvjeta najbolji je osnovac narod- 
nog blagostanja, pa treba napose njoj posve- 
titi naročitu brigu. A ta briga — dužnost je 
sviju nas! Ne uzmanjkajmo dakle u rodoljub- 
nim svojim dužnostima i učlanjujmo se u naj- 
rašireniju hrvatsku kulturnu instituciju — u 
Hrvatsko Književno Društvo sv. Jeronima! 


SVEČANO HRVATSKO HODOČASČE U SVETU ZEMLJU 


I opet polazi hrvatsko hodočašće u Svetu 
Zemlju na posvetu hrvatskog svetišta u Spas : - 
teljevoj domovini, oltara u čast hrvatskog je- 
rusaiemskog mučenika BI. N. Tavelića. Tom 
zgodom posjetit će hodočasnici sva sveta mje- 
sta u Jerusalemu, Nazaretu, Arimateji, Emau- 
su, iBetaniji, Jerihonu, na Jordanu, na Geneza- 
retskom jezeru, Jakobovu zdencu, Taboru, u 
Kani Galilejskoj, Kafarnaumu, na Karmeiu i 
još mnoga druga sveta mjesta. 

Na čelu hodočašća bit će preuzv, g. Dr Jo- 
sip Carević, biskup dubrovački, koji će. obaviti 


svečanu posvetu hrvatskog oltara u Jerusa- 
lemu. 

Odlazak iiz Splita 11. srpnja, a povratak 
4. kolovoza. 

Zadržavanje u Svetoj Zemlji 14 dana, na 
povratku se staje u Egiptu i Grčkoj. 

Cijena 6900 dinara. Za drugi razred 9800 
dinara. 

Prijave prima najkasnije do 31. svibnja — 
Odbor za Svetu Zemlju, Zagreb, Trg Kralja 
Tomislava broj 21. 



Jeste li pročitati divnu knjigu o životu B L Djevice Marije? 


„Marijin vrt" /e knjiga za svaku hrvatsku i katoličku kuću / Izdala ju je Knjižnica 
Dobrih Romana , a cijena joj je za pretplatnike „Maše Gospe Lurdske“ samo 20 din . 
„Marijin vrT* naručite odmah! Ko zna dali ćete ga moći dobiti za nekoliko tjedana f 
Jagma za tim romanom je ogromna, pa bi mogao biti doskora razgrabljen . 

„MarUfn vrf treba da pročita svaki pretplatnik „flaše Gospe Lurdske“ — svaki što- 
vatelj naše nebeske Majke i zagovornice 






